சேமிப்பின் அளவு 132.24 விழுக்காட்டு அதிகரிப்பு!

கோலாலம்பூர், நவ. 1-

எஸ்.எஸ்.பி.என்.  (SSPN) கல்வி சேமிப்புத் திட்டத்தில் சேமிப்புத் தொகை தொடர்ந்து அதிகரித்துக்கொண்டே வருகிறது. 2020 எஸ்.எஸ்.பி.என். சேமிப்பு மாதத்தை முன்னிட்டு இத்திட்டத்தில் இதுவரை 14 கோடியே 76 லட்சத்து 70 ஆயிரம் வெள்ளி பெறப்பட்டுள்ளது என உயர் கல்வி  நிதி நிறுவனமான பி.டி.பி.டி.என். தலைவர் வான் சைஃபுல் வான் ஜென் கூறினார்.

எதிர்பார்த்த அளவைவிட இந்த சேமிப்பில் 132.24 விழுக்காட்டு அதிகரிப்பை தங்களால் காண முடிந்தது என்றும் தங்கள் பிள்ளைகளின் எதிர்கால கல்வித் தேவைக்கான இந்த சேமிப்பின் அவசியத்தை அதிகமான பெற்றோர் உணர்ந்துள்ளனர் என்றும் அவர் சொன்னார். அனைத்து சமூகத்தினரின் மத்தியிலும் சேமிக்கும் பழக்கத்தையும் கலாச்சாரத்தையும் ஊக்குவிக்க வேண்டும் என்பதே பி.டி.பி.டி.என்.னின் விருப்பமும் கூட. இந்நாட்டு மக்களுக்காக தயார் செய்யப்பட்டுள்ள மிகச்சிறந்ததொரு சேமிப்புத் திட்டமாக எஸ்.எஸ்.பி.என். விளங்குவதே இதற்கு காரணம் என அவர் கருத்துரைத்தார்.

ஒரு நாளில் நீங்கள் சேமிக்க வேண்டியது ஒரு வெள்ளிதான். தங்கள் பிள்ளைகளின் எதிர்காலத்திற்காக பல்வேறு சலுகைகளையும் நன்மைகளையும் பெற்றோர்கள் பெற முடியும். மேலும், விரும்பத்தகாத சம்பவங்கள் நேரிடும் நிலையில் உதவிகள் பெறுவதற்கான உத்தரவாதமாக இது விளங்குகிறது. பெற்றோர்களைப் பொறுத்தவரையில் தங்கள் கையில் இருக்கும் பணத்தை எவ்வாறு செலவிடுவது என்பதை அவர்கள்தான் நிர்வகிக்க வேண்டும். பிள்ளைகளின் இளம் வயது முதல் சிறுகச் சிறுக சேமிப்பைத் தொடங்க வேண்டும் என்று வான் சைஃபுல் குறிப்பிட்டார்.

நேற்று பி.டி.பி.டி.என். முகநூல் வாயிலாக நடைபெற்ற 2020 எஸ்.எஸ்.பி.என். சேமிப்பு மாதத்தை முடித்து வைக்கும் மற்றும் 2020 அனைத்துலக சேமிப்பு நாளைக் கொண்டாடும் வகையிலான நிகழ்ச்சியில் பேசுகையில் அவர் இவ்வாறு கூறினார். இந்த சேமிப்பு எதிர்காலத்தில் உங்கள் பிள்ளைகளின் கல்விக்கு கைகொடுக்கும். உதவி கேட்டு மற்றவர்களிடம் கையேந்தும் நிலைமைக்கு முற்றுப்புள்ளி வைக்கும் என்றார் அவர்.

‘Jom Jadi Super hero Anak Anda’
என்ற கருப்பொருளில் 2020 எஸ்.எஸ்.பி.என். சேமிப்பு மாதம் அக்டோபரில் தொடங்கப்பட்டது. உயர் கல்வியைத் தொடருவதற்கான அவசியத்தின் அடிப்படையில் பிள்ளைகளுக்கு முன்னுதாரணமாக இருக்கும் வகையில் பெற்றோரின் பங்களிப்பை அடிப்படையாக வைத்து இத்திட்டம் தொடங்கப்பட்டது. எஸ்.எஸ்.பி.என். திட்டம் வழி குடும்பத்தாரும் தனிநபர்களும் சேமிப்பதை கட்டாயமாக்க முடியும். பிள்ளைகளின் நலனுக்காக சேமிப்பைக் கடைப்பிடிக்கும் பழக்கத்தை ஊக்குவிக்கும்.

இவ்வாண்டு தொடக்கம் முதல் செப்டம்பர் மாதம் வரையில் மொத்தம் 329,465 புதிய சந்தாதாரர்களை பி.டி.பி.டி.என். நிறுவனம் பெற்றுள்ளது. எங்களின் இலக்கு 268,000 மட்டுமே. அதனுடன் ஒப்பிடுகையில் மொத்த சேமிப்பி 98 கோடியே 32 லட்சத்து 10 ஆயிரம் வெள்ளியை எட்டியுள்ளது என்பதை வான் சைஃபுல் விளக்கினார். இவ்வாண்டு நாங்கள் திட்டமிட்டுள்ள 400,000 புதிய சந்தாதாரர்கள் மற்றும் 150 கோடி வெள்ளி சேமிப்பு என்ற இலக்கு நிறைவேறும் என்ற நம்பிக்கை எங்களுக்கு உள்ளது.

கடந்த 2004 இல் எஸ்.எஸ்.பி.என். தொடங்கப்பட்டது முதல் 2020 செப்டம்பர் மாதம் வரையில் மொத்தம் 47 லட்சம் எஸ்.எஸ்.பி.என். சந்தா கணக்குகள் திறக்கப்பட்டுள்ளன. இதன் மொத்த தொகை 687 கோடி வெள்ளியாகும். புதிதாக சேமிப்புக் கணக்குகளை திறக்க விரும்புவோர் அல்லது சேமிப்புத் தொகையை அதிகரிக்க விரும்புவோர் என்ற அகப்பக்கத்தில் விவரங்களைப் பெறலாம்.

உலகம் முழுவதும் கோவிட்-19 இன் பாதிப்பு தற்போது நிலவுகின்றது. இருந்த போதிலும் தங்கள் பிள்ளைகளின் எதிர்காலத்திற்காக பெற்றோர்கள் தொடர்ந்து சேமிக்க வேண்டும். என
அவர்

வலியுறுத்தினார்
.


தினமும் உயிரைப் பிடித்துக்கொண்டு சாலையைக் கடக்கிறோம்!

தெலுக் பங்லீமா காராங்,:வேலைக்குச் செல்வது உட்பட வீட்டை விட்டு எங்கு சென்றாலும் குடியிருப்புப் பகுதிக்கு எதிரில் உள்ள பிரதான நான்கு வழி சாலையை கடந்து செல்ல வேண்டியிருக்கிறது. விநாடிக்கு விநாடி ஒரு வாகனம் செல்லும் இச்சாலையை ஒவ்வொரு தடவையும் கடக்கும் போதெல் லாம் உயிரை கையில் பிடித்துக்கொண்டு தாண்டிச் செல்ல வேண்டியிருக்கிறது. கரணம் தப்பினால் மரணம் என்பதைப்போல் கண்ணிமைக்கும் நேரத்தில் உயிர்ப்பலி சம்பவங்கள் நிகழ்ந்துவிடக்கூடிய இச்சாலையை கடந்து எங்கள் அரு கிலுள்ள தாமான் பெர்தீவி குடியிருப்புப் பகுதிக்குச் செல்ல வேண்டியிருப்பதால் இப்பகுதி மக்களின் உயிரைக் கருதி மத்திய, மாநில அரசாங்கங்கள் இங்கு சாலையை கடப்பதற்கான மேம்பால வசதியினை ஏற்படுத்திக் கொடுக்க வேண்டு மெனக்கோரி நேற்று காலை குடியிருப்புப் பகுதிக்கு எதிரில் அமைதி மறியலில் ஈடுபட்டனர். இது குறித்து செய்தியாளர்களிடம் விவரித்த தாமான் பெர்தீவி குடியிருப்புப் பகுதியின் தலைவர் மதுரைவீரன், இக்குடியிருப்புப் பகுதி மட்டுமல்லாமல் இதனைச் சுற்றியுள்ள பகுதியில் வாழ்ந்துவரும் ஏறக்குறைய ஆயிரத்திற்கும் மேற்பட்ட மக்கள் தினமும் இச்சாலையை கடந்து செல்ல வேண்டும். குறிப்பாக பந்திங்கிலிருந்து கிள்ளான் செல்லும் சாலையின் இடது புறத்தில் உள்ள தாமான் பெர்தீவி குடியிருப்புக்கு கிள்ளானிலிருந்து தங்களின் சொந்த வாகனங்களில் செல்வோர் இரண்டு கிலோ மீட்டர் தூரத்தில் உள்ள யூ வளைவை பயன்படுத்தி திரும்புகின்ற அதேவேளை பொதுப் பேருந்துகளின் சேவையை பயன்படுத்திவரும் பலரும் குடியிருப்புப் பகுதிக்கு எதிரே இறங்கிவிட வேண்டிய சூழ்நிலையில் தடுப்புகளைக் கொண்டுள்ள பேராபத்து மிகுந்த இச்சாலையை கடந்து செல்ல வேண்டிய நிலைக்கு தள்ளப் பட்டுள்ளனர் எனக் கூறினார். அதிலும் வயது முதிர்ந்தவர்கள் தெலுக் பங்லீமா காராங் நகரில் உள்ள அரசாங்க கிளினிக்குக்குச் சென்று விட்டு பேருந்துகளில் வந்து இக்குடி யிருப்புக்கு எதிரில் இறங்கி சாலையை கடப்பதற்கு பல மணிநேரம் காத்திருக் கின்றனர் என்பதைவிட ஆபத்தான இச்சாலையை கடக்கும் வேளையில் அடுத்து என்ன நடக்குமோ என்ற அச்சம் மேலோங்குவதாக தெரிவித்தார். பள்ளிக்குச் சென்று திரும்பும் மாணவர்களும் இச்சாலையை கடப்பதை வழக்கமாக கொண்டிருப் பதாக மதுரைவீரன் விளக்கமளித்தார். தேர்தல் காலங்களின் போது எங்களிடம் ஆசை வார்த்தைகளைக் கூறுவதும் அரிசி,பருப்புகளைக் கொண்ட பொட்டலங்களை வழங்கும் வித்தைகளை எதிர்வரும் 14ஆவது பொதுத் தேர்தலின்போது இத்தொகு தியில் போட்டியிடும் வேட்பாளர்கள் கையாளுவதை நிறுத்திக்கொண்டு ஒவ்வொரு நாளும் நாங்கள் எதிர்கொண்டுவரும் இப்பிரச்சினைக்கு முதலில் தீர்வு காண வேண்டும். வாக்குக்கேட்டு எங்கள் குடியிருப்புப் பகுதிக்கு வரும் அரசியல் கட்சிகளைச் சேர்ந்தவர்களும் எங்களின் இந்தக் கோரிக்கையை கவனத்தில் கொள்ள வேண்டும் என நினைவுறுத்துவதாக தெரிவித்தார். குடியிருப்புப் பகுதியில் நிழல்குடை இல்லை: தாமான் பெர்தீவி குடியிருப்புக்குச் செல்லும் சாலையை கடக்கும் பிரச்சினை மட்டுமல்லாது பொதுப் பேருந்துகளுக்காக காத்திருக்கும் மக்களுக்கு நிழல்குடை (பஸ் கொட்டகை) இல்லாததால் இச்சாலையை கடப்பதற்கு இருபது முதல் முப்பது நிமிடங்கள் வரை சாலையோரத்தில் காத்திருக்கும் வேளையில் மழை பெய்தால் அதில் நனைய வேண்டியிருக்கிறது. வெய்யிலின்போது துவண்டு விடுவதாக இப்பகுதியைச் சேர்ந்த தங்கம்மா, மா.அமுதா, சரஸ்வதி,மணிமேகலை ஆகியோர் வேதனை தெரிவித்தனர். குடியிருப்பு (தாமான்) பகுதிகளில் சாலையின் இரு பக்கத்திலும் நிழல்குடை இருப்பது வழக்கத்தில் உள்ள ஒன்றாகும் என்றாலும் இங்கு அவ்வாறான வசதிகள் எதுவும் இல்லை என இப்பகுதி மக்கள் வருத்தம் தெரிவித்ததுடன் கோல லங்காட் மாவட்ட மன்றம் இப்பிரச்சினைக்கு தகுந்த தீர்வுகாண வேண் டும் என வலியுறுத்தினர்.


காந்திய சித்தாந்ததை முன்னெடுத்து செல்வேன்: மீரா குமார்

அகமதாபாத், தற்போதைய ஜனாதிபதி பிரணாப் முக்கர்ஜியின் பதவி காலம் அடுத்த மாதம் முடிய உள்ள நிலையில் அடுத்த ஜனாதிபதி தேர்தல் அடுத்த மாதம் நடை பெறும் என தேர்தல் ஆணையம் அறிவித்து உள்ளது. இத்தேர்தலில் ஆளும் கட்சி சார்பாக பீகாரின் முன்னாள் ஆளுஞர் ராம்நாத் கோவிந்தும் எதிர்கட்சி சார்பில் முன்னாள் மக்களவை சபாநாயகர் மீராகுமாரும் போட்டியிடுகின்றனர். இவர்கள் இருவருமே தலித் சமுகத்தை சேர்ந்தவர்கள் என்பது குறிப் பிடத்தக்கது. இந்நிலையில் நேற்று மகாத்மா காந்தியின் சபர்மதி ஆசிரமத்தில் இருந்து எதிர்க்கட்சி வேட்பாளரான மீரா குமார் தனது ஜனாதிபதி தேர்தல் பிரச்சாரத்தை ஆரம்பித்துள்ளார்.இந்திய பிரதமர் நரேந்திர மோடியும் நேற்று மகாத்மா காந்தியால் தொடங்கப்பட்ட சபர்மதி ஆசிரமத்தின் நூற்றாண்டு விழாவையொட்டி அங்கு சென்றார். மீராகுமாருடன் குஜராத் மாநிலத்தின் மூத்த காங்கிரஸ் தலைவர்களான பாரத்சிங் சொலன்கி மற்றும் சங்கர்சிங் வகிலாவும் உடன் சென்றனர். சுமார் 40 நிமிடங்கள் அவர்கள் ஆசிரமத்தில் இருந்தனர். அப்போது செய்தியாளர்களை சந்தித்த மீராகுமார் ”தேசதந்தை மகாத்மா காந்தியின் சித்தாந்தத்தை முன்னெடுத்துச் செல்லும் போராட்டத்தில் உள்ளேன். அதற்காக இந்த இடத்தில் இருந்து சில சக்திகளை பெற வந்தேன். காந்திஜீயின் வசித்து ஹிரிடே குஞ்சில் சில மணித்துளிகள் இருந்ததன் காரணமாக வரப்போகும் போட்டியை எதிர்கொள்ளும் மன தைரியம் கிடைத்துள்ளது” என்றார். மேலும் அங்கு சென்றதனால் மன அமைதி கிடைத்ததாகவும் அவர் கூறினார். அதோடு குஜராத் மக்கள் குறிப்பாக ஒடுக்கபட்டவர்கள் நல்லபடியாக வாழ வேண்டும் எனவும் கூறினார். பின்னர் விமான நிலையத்தை அடைந்த அவர் தற்போது நடைபெற உள்ள போட்டி தலித்களுக்கு இடையேயான போட்டி அல்ல, இருவேறு சித்தாந்தங்களுக்கு இடையேயான போர். ஆனால் சிலர் இப்போட்டியை தலித்திற்கு இடையேயான போட்டியாக மாற்ற நினைப்பதாகவும் அவர் கூறினார்.


தினகரன் சிறைக்குச் செல்லும் காலம் வந்துவிட்டது!' - ஜெயக்குமார்

கடந்த வெள்ளிக்கிழமை நள்ளிரவு, நிதிச்சுமை காரணமாக தமிழக அரசு, பேருந்துக் கட்டணத்தை உயர்த்தி அறிவித்தது. கட்டண உயர்வு, சனிக்கிழமை முதல் நடைமுறைக்குக் கொண்டுவரப்பட்டது. இந்தக் கட்டண உயர்வு, ஏழை எளிய மக்களைப் பெரிதும் பாதிப்பதை அறிந்தும், கட்டண உயர்வைத் திரும்பப் பெற இயலாது என அரசு கடந்த திங்களன்று நடந்த ஆலோசனைக் கூட்டத்தில் அறிவித்துவிட்டது. இந்நிலையில், பேருந்துக் கட்டண உயர்வு குறித்து தமிழக மீன்வளத்துறை அமைச்சர் ஜெயக்குமார் கருத்து கூறியுள்ளார்.

இதுகுறித்து அவர், `அரசியலமைப்புச் சட்டப்படியே ஆளுநர் ஆய்வு மேற்கொள்கிறார். தமிழகத்தில் சட்டம் ஒழுங்கு சீராக இருக்கிறது. ஆட்சியைக் கவிழ்க்க வேண்டும் என்ற சதிகள் தொடர்ந்து முறியடிக்கப்பட்டுள்ளன. இந்த ஆட்சியில் மக்களுக்கு எந்தக் குறையும் இல்லை. முதல்வர் எடப்பாடி பழனி சாமி தலைமையிலான அரசு, மக்கள்நலத் திட்டங்களை சிறப்பாகச் செயல்படுத்திவருகிறது. தினகரன் சிறைக்குச் செல்லும் காலம் வந்துவிட்டது. போக்கு வரத்துத்துறையை சீர்செய்யவே பேருந்துக் கட்டணம் உயர்த்தப்பட்டுள்ளது' என்று கூறியுள்ளார்.


இடைத்தேர்தலில் வெற்றிபெற்ற பாஜக!

ஹரியானா மாநிலம், ஜிந்த் தொகுதி இடைத்தேர்தலில் 12,935 வாக்குகள் வித்தியாசத்தில் பாஜக வேட்பாளர் கிருஷ்ணா மித்தா வெற்றி. காங்கிரஸ் சார்பில் போட்டியிட்ட ரந்தீப் சுர்ஜேவாலா தோல்வி அடைந்தார். அதேபோல ராஜஸ்தான் மாநிலத்திலுள்ள ராம்கர் தொகுதி இடைத்தேர்தல் வாக்கெண்ணிக்கையில் காங்கிரஸ் வெற்றி பெற்றது. சுற்றுகள் முடிவுகளின்படி காங்கிரஸ் வேட்பாளர் சாபியா கான் 83311 வாக்குகளை பெற்று வெற்றி பெற்றார். அடுத்தபடியாக பாஜக வேட்பாளர் சுவந்த் சிங் 71083 வாக்குகளுடன் தோல்வி அடைந்தார்.


லண்டனில் சூடுபிடிக்கிறது மல்லையாவை நாடு கடத்தும் வழக்கு

லண்டன்: தொழிலதிபர் விஜய் மல்லையாவை விசாரணைக்காக நாடு கடத்தும் வழக்கு சூடு பிடித்துள்ளது. இன்று லண்டன் நீதிமன்றத்தில் நடைபெற உள்ள விசாரணையில் மல்லயைா ஆஜராகிறார். கடந்த ஏப்ரல் மாதம் இந்தியா விடுத்த கோரிக்கையை ஏற்று மல்லையாவை கைது செய்ய இன்டர்போல் வாரண்ட் பிறப்பித்தது. அதனடிப்படையில் ஸ்காட்லாந்து யார்ட் போலீஸார் அவரை லண்டனில் கைது செய்து நீதிமன்றத்தில் ஆஜர்படுத்தினர். ஆனால் சில மணி நேரங்களிலேயே ஜாமினில் வெளியே விடப்பட்ட அவர், விசாரணைக்கு முழு ஒத்துழைப்பு தருவதாகவும் பாஸ்போர்ட்டை நீதிமன்றத் தில் ஒப்படைப்பதாகவும் உறுதியளித்தார். இந்நிலையில் வழக்கு விசாரணை இன்று நடக்கிறது. அப்போது மல்லையாவை உடனடியாக இந்தியாவிற்கு அனுப்ப உத்தரவிடுமாறு, பிரிட்டிஷ் அரசு தரப்பு வாதிடும் என எதிர்பார்க்கப்படுகிறது. இந்தியா - பிரிட்டன் இடையே குற்றவாளிகளை பரிமாற்றம் செய்யும் ஒப்பந்தம் அமலில் உள்ளது. ஆனால் இதுவரை கோத்ரா வழக்கு தொடர்பாக ஒரே ஒரு நபர் மட்டுமே 2002-ல் நாடு கடத்தப்பட்டார் என்பது குறிப்பிடத்தக்கது. முடங்கிவிட்ட கிங்பிஷர் விமான நிறுவனத்தின் பெயரில் ரூ.9,000 கோடி வங்கி கடன் பெற்று திருப்பி செலுத்தாமல் லண்டனுக்கு தப்பிச் சென்றவர் மல்லையா. இவர் மீது அமலாக்கதுறை வழக்கு பதிவு செய்துள்ளது.


கலைஞரின் அனைத்து விசுவாசிகளும் என் பக்கமே - மு.க.அழகிரி பேட்டி

கலைஞரின் அனைத்து விசுவாசிகளும் என்பக்கமே உள்ளார்கள், இதற்கு காலம் பதில் சொல்லும் என மு.க.அழகிரி தெரிவித்துள்ளார்.
மு.க.அழகிரி தனது குடும்பத்தினருடன் இன்று காலை சென்னை மெரினாவில் உள்ள கலைஞர் நினைவிடம் வந்து மலர் வளையம் வைத்து அஞ்சலி செலுத்தினார். பின்னர் செய்தியாளர்களை சந்தித்த அவர்,
எனது தந்தையிடம் என் ஆதங்கத்தை வேண்டிகொண்டேன். அது என்ன ஆதங்கம் என்பது இப்போது உங்களுக்கு தெரியாது. தலைவர் கலைஞர் அவர்க ளின் உன்மையான அனைத்து விசுவாசமுள்ள உடன்பிறப்புகள் எல்லாம் என் பக்கம் தான் உள்ளனர். என்னை ஆதரித்துக்கொண்டிருக்கின்றனர்.
இதற்கு காலம் பின்னால் பதில் சொல்லும். என்னுடைய ஆதங்கம் கட்சி தொடர்புடையது தான். திமுக செயற்குழு கூட்டம் குறித்து எனக்கு எதுவும் தெரி யாது. நான் தற்போது திமுகவில் இல்லை. இவ்வாறு அவர் கூறியுள்ளார்.


13 வயது சிறுமிக்கு பேருந்தில் வன்கொடுமை!! பள்ளி வேன் ஓட்டுநர் உட்பட மூன்று பேர் கைது!!

வாட்ஸ் அப்,பேஸ்புக் எனப்படும் சமூக வலைதள பயன்பாட்டின் விபரீதத்தால் ஈரோட்டில் 13 வயது சிறுமி சீரழிக்கப்பட்ட சம்பவம் பெரும் பதைபதைப்பை ஏற்படுத்தியுள்ளது.

ஈரோட்டில் ஓடும் பேருந்தில் அந்த 13 வயது சிறுமியை பாலியல் பலாத்காரத்தில் ஈடுபட்ட விக்னேஷ் என்ற வாலிபரை போலீசார் போஸ்கோ சட்ட த்தின்கீழ் கைது செய்தனர். மேலும் சிறுமியை கடத்த துணையாக இருந்த இரண்டு இளைஞர்களை  காவல்துறையினர் கைது செய்துள்ளனர். இச்சம்பவம் ஈரோட்டில் பெரும்பரபரப்பை ஏற்படுத்தியுள்ளது.

ஈரோடு மாவட்டம் அரச்சலூர் அடுத்த வெள்ளி வலசு பகுதியைச் சேர்ந்த பதிமூன்று வயது சிறுமி தனியார் பள்ளியில் எட்டாம் வகுப்பு படித்து வருகிறாள். அதேபோல் வெள்ளோடு அடுத்த பெரும் பகுதியை சேர்ந்த தனியார் பள்ளி வேன் டிரைவர் விக்னேஷ் (22) என்பவர் 13 வயது சிறுமியுடன் வாட்சப் மற்றும் ஃபேஸ்புக் மூலம் பழகி  வந்துள்ளார்.

தனியார் பள்ளி வேன் டிரைவர் விக்னேசுக்கு ஏற்கனவே திருமணமாகி 5 மாத குழந்தை உள்ளது. மேலும் இவர்களது பழக்கம் நெருக்கமானதை அடுத்து கடந்த 22ஆம் தேதி 13 வயது மாணவியை விக்னேஷ் தனது நண்பர்கள் ராஜபூபதி மற்றும் ரமேஷ் ஆகியோருடன் சேர்ந்து கடத்திச் சென்றுள்ளார். இவர்கள் சென்னைக்கு சொகுசு பேருந்தில் சென்றபோது விக்னேஷ் 13 வயது மாணவியை பாலியல் பலாத்காரத்தில் ஈடுபட்டுள்ளார். இந்தநிலையில் மாணவியை காணவில்லை என்று அவரது பெற்றோர்கள் அரச்சலூர் காவல்நிலையத்தில் புகார் அளித்திருந்தனர். இந்த புகாரின் மீது நடவடிக்கை எடுக்கும் விதத்தில் தனிப்படை அமைக்கப்பட்டு போலீசார் தேடுதல் பணியில் ஈடுபட்டனர்.

அப்போது இவர்கள் திருப்பூரில் பதுங்கி இருப்பதாக வந்த தகவலை அடுத்து அங்கு சென்ற காவல்துறையினர் மாணவி உட்பட 4 பேரையும் மீட்டு வந்தனர். இந்த வழக்கு ஈரோடு அனைத்து மகளிர் காவல் நிலையத்திற்கு மாற்றப்பட்டு பின்னர் அந்த மாணவியிடம் நடத்திய விசாரணையில், விக்னேஷ் தன்னை ஓடும் பேருந்தில் பாலியல் பலாத்காரத்தில் ஈடுபட்டது தெரியவந்தது. இதனை அடுத்து ஈரோடு அனைத்து மகளிர் காவல் நிலைய போலீஸார் வேன் டிரைவர் விக்னேஷ் போக்ஷோ சட்டத்தின் கீழ் கைது செய்தனர். மேலும் கடத்தலுக்கு துணையாக இருந்த அவரது நண்பர்கள் ராஜபூபதி, ரமேஷ் ஆகியோர் மீது கடத்தல் வழக்குப்பதிவு செய்து அவர்களையும் கைது செய்தனர்.  பள்ளி சிறுமிக்கு ஏற்பட்ட இச்சம்பவம் அங்கு பெரும்பரபரப்பை ஏற்படுத்தியுள்ளது.


`செவிலியர்கள் மிரட்டப்படுகிறார்கள்!' - கனிமொழி பகிரங்க குற்றச்சாட்டு

டி.எம்.எஸ் வளாகத்தில் போராட்டத்தில் ஈடுபட்டிருக்கும் செவிலியர்களைச் சந்தித்து ஆதரவு தெரிவித்த தி.மு.க எம்.பி கனிமொழி, `போராட்டத்தில் பங்கேற்றுள்ள செவிலியர்கள், பல்வேறு வகையில் மிரட்டப்படுகிறார்கள்' என்று பகிரங்கக் குற்றச்சாட்டை வைத்துள்ளார்.

பணி நிரந்தரம், ஊதிய உயர்வு உள்ளிட்ட கோரிக்கைகளை வலியுறுத்தி, 3000-க்கும் மேற்பட்ட ஒப்பந்த செவிலியர்கள், சென்னை தேனாம்பேட்டை டி.எம்.எஸ் வளாகத்தில் மூன்று நாள்களாக உள்ளிருப்புப் போராட்டம் நடத்திவருகின்றனர். போராட்டத்தில் ஈடுபட்டுவரும் செவிலியர்களுடன் சுகா தாரத்துறை அமைச்சர் விஜயபாஸ்கர் நேற்று பேச்சுவார்த்தை நடத்தினார். அமைச்சர் நடத்திய பேச்சுவார்த்தையை அடுத்து, போராட்டத்தைத் திரும்பப்பெ றுவதாக செவிலியர்கள் அறிவித்தனர். சிலர், போராட்டத்தைக் கைவிட்டு பணிக்குத் திரும்பினர். ஆனால் ஒரு பிரிவினர், ‘எங்களின் கோரிக்கைகள்குறித்து அரசாணை வெளியிடப்படும்வரை போராட்டத்தைக் கைவிட மாட்டோம்’ என்று கூறி, போராட்டத்தை மூன்றாவது நாளாகத் தொடர்கின்றனர்.

இந்நிலையில் செய்தியாளர்களைச் சந்தித்த கனிமொழி, `பல பெண்கள், குழந்தைகளோடு வந்து போராட்டத்தில் அமர்ந்திருக்கிறார்கள். அவர்களுக்கு அடிப்படை வசதிகூட செய்து தரப்படவில்லை. போராட்டத்தில் பங்கேற்றுள்ள செவிலியர்கள், பல்வேறு வகையில் மிரட்டப்பட்டுவருகிறார்கள். வேலை யிலிருந்து தூக்கிவிடுவோம் உள்ளிட்ட பல மிரட்டல்களை செவிலியர்கள் மீது கட்டவிழ்த்து விட்டிருக்கிறது ஆளும் அரசு' என்று குற்றம் சாட்டினார்.


சட்டவிரோதமாகக் குப்பைகளைக் கொட்டும் சம்பவத்தைப் படம்பிடித்து அனுப்பினால் 200 வெள்ளி சன்மானம்

கிள்ளான்,

கிள்ளான் வட்டாரத்தில் சட்ட விரோதமாகக் குப்பைகளைக் கண்ட - கண்ட இடங்களில் கொட்டும் சம்பவத்தைப் புகைப்படம் அல்லது வீடியோ எடுத்து கிள்ளான் நகராண்மைக் கழகத்தின் அமலாக்கப் பிரிவுக்கு அனுப்பி உதவுபவர்களுக்கு சிறப்புச் சன்மானமாக 200 வெள்ளி வழங்கப்படும், என்று அக்கழகத் தின் தலைவர் டத்தோ முகமட் யாசிட் பிடின் தெரிவித்தார்.

மேற்பட்ட திட்டம் கடந்த ஆண் டிலிருந்து அமல்பட்டதிலிருந்து இதுவரை 89 லோரிகள் பிடிபட்ட வேளையில் அந்நடவடிக்கை களைப் புகைப்படம், வீடியோ எடுத்து சமர்ப்பித்தவர்களுக்கென குறைந்தது 18,000 வெள்ளித் தொகை சன்மானமாக வழங்குவதற்குச் செலவிடப்பட்டதாக அவர் குறிப்பிட்டார். இருப்பினும், பிடிபடும் ஒவ்வொரு லோரிகளுக்கும் குறைந்தது 1,300 வெள்ளியிலிருந்து 2,500 வெள்ளி வரை அபராதம் விதிக்கப்படுகிறது. இதன் தொடர்பில், பிடிபட்டவர் களுக்கான அபராதத் தொகைக் கட்டணம் மட்டும் மொத்தம் 100,000 வெள்ளிக்கு மேல் வசூலானதாக அவர் தெரிவித்தார்.

Read More: Malaysia Nanban News Paper on 27.10.207


மாணவர்களின் பதிவு குறைகிறது: தோட்டப்புறத்  தமிழ்ப்பள்ளிகளுக்கு  ஆபத்து?

நாட்டிலுள்ள தமிழ்ப்பள்ளிகளில் முதலாம் ஆண்டு மாணவர்களின் எண்ணிக்கையை அதிகரிப்பதற்கு பெற்றோர் ஆசிரியர் சங்கங்களும் ஆசிரியர்களும் பல்வேறு நடவடிக்கைகளை மேற்கொண்டு வரும் அதே சமயம், 2020 இல் தமிழ்ப்பள்ளிகளின் நிலைமை என்னவாகும் என்ற அச்சம் பலரிடையே நிலவுகிறது.

குறிப்பாக, தோட்டப்புறங்களில் உள்ள தமிழ்ப்பள்ளிகளுக்கு ஆபத்து வரலாம் என்னும் அதிர்ச்சித்தகவல் வெளியாகியுள்ளது. இது குறித்து மலேசிய நண்பன் ஆய்வினை மேற்கொண்டு வருகிறது.

பேராவிலுள்ள பெரும்பாலான தோட்டப்புறப் தமிழ்ப் பள்ளிகளில் எதிர்வரும் ஆண்டிற்கான முதலாம் ஆண்டு மாணவர்கள் பதிவு திருப்தியளிக்கும் வகையில் இல்லை என தெரிய வருகிறது.

வரும் 27 ஆம் தேதி முதல் பள்ளிகளில் முதலாம் ஆண்டிற்கான மறுபதிவுகள் நடந்த பிறகே உண்மையான மாணவர் எண்ணிக்கையை அறிய முடியும் என்றாலும் இதுவரை நடந்துள்ள பதிவுகள் மிகவும் கவலையளிக்கும் நிலையிலேயே உள்ளன.

பத்தாங் பாடாங் மாவட்டத்தில் 12 தமிழ்ப்பள்ளிகள் உள்ளன. இவற்றில் 9 தோட்டப்புறப் பள்ளிகளில் முதலாம் ஆண்டு மாணவர் எண்ணிக்கை மிகவும் சரிவு கண்டுள்ளதாகத் தெரிகிறது.

கிளாப்பாபாலி தோட்டத் தமிழ்ப்பள்ளியில் இதுவரை முதலாம் ஆண்டுக்கு ஒரு மாணவர் கூட பதிவு செய்யப்படவில்லை என்பது அதிர்ச்சியூட்டும் தகவலாக இருக்கிறது.

அருகிலுள்ள பேராங் ரிவர் மற்றும் குளுனி தோட்டத் தமிழ்ப் பள்ளிகளில் ஒரேயொரு மாணவர் மட்டுமே பதிந்துள்ளது எதிர்காலத்தில் தமிழ்ப் பள்ளிகளின் நிலை குறித்து மிகவும் சிந்திக்க வைக்கிறது.

அப்பள்ளிகளைத் தவிர்த்து துரோலாக், சுங்கை குரூட், தொங் வா, செண்டிரியாங், சுங்கை தோட்டம், பீக்கம் தோட்டப் பள்ளிகளில் நான்கு அல்லது ஐந்து மாணவர்கள்

மட்டுமே பதிவு செய்துள்ளதாக தெரிய வருகிறது.

தஞ்சோங் மாலிம் டான்ஸ்ரீ மாணிக்கவாசகம், சிலிம் ரிவர், சிலிம் வில்லேஜ், சுங்கை, பீடோர், தாப்பா, தாப்பாரோடு போன்ற பட்டணப் பள்ளிகளில் மாணவர் எண்ணிக்கை திருப்தியளிக்கும் வகையில் இருந்தாலும் கடந்த ஆண்டைக் காட்டிலும் சரிவு கண்டுள்ளதாகவே அறிய வருகிறது.

பெரும்பாலான பட்டணப் பள்ளிகளில் பாலர் பள்ளிகள் இருப்பதால் 20 லிருந்து 35, 40 மாணவர்கள் வரை

பதிவு செய்துள்ளனர். இந்திய சமூகத்தினரின் பிறப்பு விகிதம் குறைந்துள்ளதாலும் இன்னமும் ஒரு சிலர் பிறமொழிப் பள்ளிகளில் தங்கள் பிள்ளைகளைப் பதிவு செய்வதாலும் தமிழ்ப் பள்ளிகளில் மாணவர் பதிவு குறைந்து வருகிறது எனலாம்.

பேரா மாநிலத்தில் மொத்தம் 134 தேசிய வகை தமிழ்ப்பள்ளிகள் உள்ளன. அவற்றுள்: பத்தாங் பாடாங் மாவட்டத்தில் 12 தமிழ்ப்பள்ளிகளும் மஞ்சோங் மாவட்டத்தில் 15 தமிழ்ப்பள்ளிகள், கிந்தா (17), கெரியான் (14), கோலகங்சார் (12), ஹிலிர் பேரா (12), லாருட் மாத்தாங், செலாமா (17), உலு பேரா (3), பேரா தெங்கா (3), கம்பார் (6), முவாலிம் (7) மற்றும் பாகான் டத்தோ மாவட்டத்தில் 16 தமிழ்ப்பள்ளிகளும் அடங்கும்.


வரும் பொதுத் தேர்தல் என்னுடைய இறுதிப் போர்.

பெட்டாலிங் ஜெயா,

நாட்டில் வரும் பொதுத் தேர்தல் தான் என்னுடைய இறுதிபோர் என்று ஜசெகவின் ஆலோசகர் லிம் கிட் சியாங் நேற்று கூறினார். மதம், பேதம் மறந்து மிகச் சிறந்த மலேசியாவை உருவாக்க வேண்டும். பொருளாதார ரீதியில் வலுவடைய வேண்டும். மக்களுக்கு எந்தவொரு பிரச்சினையும் இருக்கக்கூ டாது.

மிகச் சிறந்த அரசாங்கத்தை உருவாக்குவதுடன் வருங்கால தலைமுறையினருக்கு சிறந்த நாட்டை விட்டுச் செல்ல வேண்டும் என்பது தான் ஜசெகவின் முதன்மை நோக்கமாக உள்ளது. ஒவ்வொரு பொதுத் தேர்தலும் எனக்கு ஒரு போர்க்களம் தான். நாட்டின் 14ஆவது பொதுத் தேர்தல் எனக்கு இறுதிப் போர்க ளம். இந்த போரில் வெற்றி பெற்று மக்களுக்கு சிறந்த அரசாங்கத்தை உருவாக்க வேண்டும். இப்போரில் நிச்சயம் என்னுடம் நம்பிக்கை கூட்டணியும் வெற்றி பெறும் என்று லிம் கிட் சியாங் கூறினார்.


வசந்த பிரியா இதற்கு முன்பே தற்கொலைக்கு முயன்றுள்ளாரா?

கோலாலம்பூர்,

ஆசிரியரின் கைத்தொலை பேசியைத் திருடியதாகக் கூறப்பட்டதால் தற்கொலை செய்துகொண்டு உயிரிழந்த நிபோங் திபால் மெதடிஸ்ட் இடைநிலைப் பள்ளி மாணவி வசந்தபிரியா இதற்கு முன்பு கூட தற்கொலைக்கு முயன்றுள்ளதாகக் கல்வி துணையமைச்சர் டத்தோ ப.கமல நாதன் கூறியுள்ளதை மாணவியின் தந்தை ஆர். முனியாண்டி (54) மறுத்துள்ளார்.

மாணவி வசந்தபிரியா விவகாரம் தொடர்பாக இரகசிய காணொளி ஒளிப்பதிவு (சிசிடிவி) தற்போது கிடைக்கப் பெற்றுள்ளதாகவும் அதில் அவர் கைத்தொலைபேசியைத் திருடும் காட்சி பதிவாகி உள்ளதாகவும் கூறப்ப ட்டுள்ளது, இந்த வழக்கின் விசாரணையைத் திசை திருப்பி விடுகிறதா என்ற கேள்வியை எழுப்பியுள்ளது.

Read More: Malaysia Nanban Tamil Daily 13.2.2018


தமிழாசிரியர்களை நியமிப்பதில் கல்வி அமைச்சு தயக்கம்!

நாடு தழுவிய நிலையில் பத்து அரசாங்க ஆறாம் படிவ கல்லூரிகள் செயல்படத் தொடங்கியிருக்கும் வேளையில் அவற்றில் தமிழாசிரியர்களை நிய மனம் செய்வதில் கல்வி அமைச்சு தொடர்ந்து மெத்தனப் போக்கை கடைப்பிடித்து வருவதற்கு தீர்வே இல்லையா என்ற கேள்வி எழுந்துள்ளது. சுதந்திரம் பெற்று அறுபது ஆண்டுகள் நிறைவு பெறும் நிலையில் மலேசிய இந்தியர் களின் தேவைகள் தொடர்பில் கேட்டாலும் கிடைப்பதில்லை, தானாகவும் கவனிக்கப்படுவ தில்லை என்ற அவலமான நிலையைத்தான் பெற்றுள் ளதை ஏவுகணை சொல்லிச் சொல்லியே அலுத்துவிட்டது. மலேசிய இந்தியர்கள் தொடர் பான விவகாரங்களைக் கேட் பதற்குக் கூட நாதியில்லாமல் அல்லாடிக் கொண்டிருக்கின் றோம் என்பது மட்டும் உண்மை. மலேசியாவின் மக்கள் தொகையில் இந்தியர்களின் விழுக்காடு சரிவு கண்டு வந்தி ருக்கும் நிலையில் இன்று 7 விழுக்காட்டிற்கும் குறைவா கவே இருக்கின்றோம் என்ற சூழ்நிலையிலும் வேறு எந்த இனத்தவருக்கும் இல்லாத அளவு கூடுதலான அரசாங்க சார்பு அரசியல் கட்சிகளும், எதிர்கட்சியின் அரசியல் கட்சி களும் இந்தியர்களுக்கு மட் டுமே என்பதை பெருமை யோடு கூறுவதா அல்லது வாங்கி வந்த வரம் என்பதாக விசனப்படுவதா என்றே ஏவு கணைக்கு விளங்கவில்லை. 60 ஆண்டுகளுக்குப் பின்ன ரும் அடிப்படை உரிமைகளான குடியுரிமை, தமிழ்மொழிக் கல்வி, வேலை வாய்ப்புகள் மற் றும் உயர்கல்வி வாய்ப்புகளுக் காகக் கையேந்தி நிற்கும் சமூக மாக நம்மை உருமாற்றியிருக்கும் அரசியல் பிரதிநிதித்துவத்தின் இமாலய சாதனைகளை மனக் குமுறல்களோடும் வேதனையோ டும் பார்த்து கொண்டிருக்கும் அவலத்திற்குத் தீர்வே ஏற்படாதா என்ற பிரார்த்தனையையே ஏவு கணையால் செய்ய முடிகின்றது. தமிழ்க்கல்வி உரிமை பறிபோகின்றதா?: மலேசியக் கல்வியமைச்சர் டத்தோஸ்ரீ மகாட்சிர் காலிட் இன்று தொடங்கி நாடு தழுவிய நிலையில் 10 அரசாங்க ஆறாம் படிவக் கல்லூரிகள் (Kolej Tingkatan Enam) செயல்படத் தொடங்கும் என அதிகாரப்பூர்வ மாக அறி வித்தார். * ஆறாம் படிவக் கல்லூரி பெட்டாலிங் ஜெயா, சிலாங்கூர் * ஆறாம் படிவக் கல்லூரி கெப்போங், கோலாலம்பூர் * ஆறாம் படிவக் கல்லூரி கூலிம், கெடா * ஆறாம் படிவக் கல்லூரி கோத்தா கினபாலு, சபா * ஆறாம் படிவக் கல்லூரி பொந்தியான், ஜொகூர் * ஆறாம் படி வக் கல்லூரி சாரா தோக், சரவாக் * ஆறாம் படிவக் கல்லூரி ஈப்போ, பேரா * ஆறாம் படிவக் கல்லூரி கிள்ளான், சிலாங்கூர் ஆகிய ஆறாம் படிவக் கல்லூரி களோடு மேலும் சில ஆறாம் படிவக் கல்லூரிகளும் 2017ஆம் ஆண்டு தொடங்கி செயல்பட்டுக் கொண்டிருப்பதை மலே சிய இந்தியர் சமூகத்தின் மாணவர்கள் அறிந்துள்ளனரா என்ற கேள்வி ஒரு புறம் இருந்தாலும் மேற்கண்ட ஆறாம் படிவக் கல்லூரி களில் தமிழ் மொழி யைப் போதிப் பதற்கான ஆசிரியர்கள் மருந் துக்குக் கூட மலேசியக் கல்வி யமைச்சு நியமனம் செய்யாததை நமது சமூகத்தினைப் பிரதி நிதிப்பதாகக் கூறிக்கொள்ளும்: * ஆயிரக்கணக்கான அரசு சாரா அமைப்புகள் * பத்திற்கும் மேற்பட்ட அரசியல் கட்சிகள் * 9 மாநிலத்தைப் பிரதிநிதிக் கும் மாநில தமிழ்மொழி துணைக் கல்வி இயக்குநர்கள் * மலேசியக் கல்வியமைச் சின் துணைக் கல்வியமைச்சர் டத்தோ ப.கமலநாதன் * இந்திய சமூகத்தினைப் பிரதிநிதிப்பதாகக் கூறிக் கொள் ளும் நாடாளுமன்ற உறுப் பினர்கள் * மலேசிய இந்தியர் களுக்கான ஒரே ஒரு அமைச்சர் டத்தோஸ்ரீ ச.சுப்பிரமணியம் * மலாயாப் பல்கலைக்கழக இந்திய ஆய்வியல் துறையின் பொறுப்பாளர்கள் அனைவரும் எதுவுமே நடவாததுபோல் இருந்து வருவது நியாயமா? என ஏவுகணை வேதனையோடு கேட்கின்றது! மாணவர்கள் தயார்! ஆசிரியர்களைக் காணோம்!: நாடு தழுவிய நிலையில் செயல்பட்டு வரும் ஆறாம் படிவக் கல்லூரிகளில் தமிழ் மொழிப் பாடத் தினைத் தேர்வுப் பாடமாக எடுப்பதற்கு மாணவர்களைத் தயார்ப்படுத்தும் பணியில் மலேசிய நண்பன் பேரளவிலான முயற்சியை மேற்கொண் டிருந்த நிலையில் வரும் 16.4.2017ஆம் நாள் முதல் ஆறாம் படிவத்திற்கான முடிவுகளைத் தெரிந்து கொண்டு 2.5.2017ஆம் நாளில் ஆறாம் படிவத்திற்கான முதலாம் பரு வத்தில் (Semester 1) சேர விருக்கும் இந்திய மாண வர்களுக்குத் தமிழ் மொழியைப் போதிப்பதற்கான தமிழாசிரி யர்களை நியமனம் செய் யாமல் இருப்பதை (ஆறாம் படிவக் கல்லூரி ஈப்போ, பேராக்கைத் தவிர) மலேசியக் கல்வியமைச்சு கண்டுகொண்டதா என்ற கேள்வியை ஏவுகணை எழுப்ப விரும்புகின்றது. 60 ஆண்டு கால சுதந் திரத்திற்குப் பின்னரும் ஆறாம் படிவத்தில் தமிழ்மொழியை முழு நேரமாகப் போதிப்பதற்கு நெகிரி செம்பிலான் மாநிலத்தில் உள்ள; * போர்ட்டிக்சன் உயர்நிலைப் பள்ளி * டத்தோ தஹா இடைநிலைப் பள்ளி, பகாவ். டத்தோ மன்சோர் இடைநிலைப்பள்ளி தம்பின் ஆகிய மூன்று பள்ளிகளில் மட்டுமே நியமனம் செய்யப்பட்டிருப்பதைப் பல முறை கூறியும் இதுவரை மற்ற பள்ளிகளுக்கான நியமனம் ஓடும் நீரில் எழுதிய எழுத்தாகவே மறைந்துவிட்டதாக ஏவுகணை கருதுகின்றது. தேர்வு வாரியத்தில் அனாதையான தமிழ்மொழி ஆறாம் படிவத்திற்கான பாடத் திட்டங்கள், தேர்வு தாட்கள், தேர்வு முடிவுகள் போன்ற வற்றிற்கு முழுமையான பொறுப்பினை ஏற்றிருக்கும் மலேசியத் தேர்வு வாரியத்தில் (Majlis Peperiksaan Malaysia - MPM) தமிழ்மொழிப் பாடத்திட்டத்தினைத் தயாரிக் கும் பொறுப்பினை மேற்பார்வை செய்யவும், தமிழ் மொழிக்கான தேர்வு தாட்களைத் தயாரிக்கவும், தமிழ் மொழியில் போதனா நடைமுறைகளைப் பார்வை யிடவும் ஓர் இந்திய அதி காரியைக் கூட நிய மனம் செய்ய முடியாமல் தமிழ் மொழி அநாதையாக்கப் பட்டிருக்கும் கொடுமைக் குக்கூட நமது அரசியல் பிரதிநிதித்துவத்தால் தீர்வினை ஏற்படுத்த முடியவில்லையே என்ற ஆதங்கம் ஏவுகணைக்கு உள்ளது. ஆனால், நாட்டில் உள்ள வேறு யாருக்குமே இல்லையே என்ற ஏமாற்றத்திற்கு 60 ஆண்டுக ளாகியும் தீர்வே இல்லை என்பதுதான் உண்மையாகும். துணைக் கல்வியமைச்சர் கவனிப்பாரா?:ஆறாம் படிவம் போதிப் பதற்கான தமிழாசிரியர்களை நியமனம் செய்வதில் கல்வி அமைச்சின் மனிதவளப் பிரிவு (Bahagian Sumber manusia KPM) மெத்தனமாகவே செயல்பட்டு வருவதற்கு நிரந்தரமான தீர்வினை ஏற்படுத்த வேண்டி சில நடவடிக்கைகளை மலேசிய கல்வியமைச்சின் துணைக் கல்வியமைச்சர் டத்தோ ப.கமலநாதன் மேற்கொண் டுள்ளதாக ஏவுகணைக்குக் கிடைத்த தகவல்கள் உண்மை யானால் அம்முயற்சிகளுக்கு மேலும் வலுசேர்த்து, 2017/ 2018ஆம் கல்வியாண்டிற்கான ஆறாம் படிவ இந்திய மாணவர்கள் தமிழ் மொழியைத் தேர்வுப் பாடமாக எடுப்பதற்கான வாய்ப்புகளை உருவாக்கு வாரா? என்ற கேள்விகளோடு மீண்டும் சந்திப்போம்.


வெளிநாட்டவர்களுக்கான மருத்துவக் கட்டணம் அதிரடியாக உயர்வு!

மலேசியாவில் வசிக்கும் வெளிநாட்டினர் அரசாங்க மருத்துவமனைகளில் சிகிச்சைக்கு நாடும்போது கூடுதல் வைப்புத் தொகை செலுத்த வேண்டும் என சுகாதாரத் துறை அறிவித்துள்ளது. அதேவேளையில் மருத்துவமனையின் வார்டுகளில் அனுமதித்தல் மற்றும் அறுவை சிகிச்சைக்கு விதிக்கப்படும் கட்டணங்கள் 130 முதல் 230 விழுக்காடு வரையில் உயர்த்தப்பட்டுள்ளதாக சுகாதார அமைச்சு அறிவித்துள்ளது. இந்த புதிய கட்டண விகிதம் உடனடியாக அமலுக்கு வருவதாகவும் சுகாதார அமைச்சின் துணை தலைமை செயலாளர் டத்தோ முகமட் ஷாபிக் அப்துல்லா அறிவித்துள்ளார். இது மலேசியர் அல்லாதாருக்கான மருத்துவ உதவித் தொகையை குறைக்கும் ஒரு நடவடிக்கையாகும். அதன்படி அவர்கள் சிகிச்சைக்கு நாடும்போது முன்பு செலுத்திய வெ.600 வைப்புத் தொகையளவு தற்போது வெ.1,400 ஆகியுள்ளது. அறுவை சிகிச்சைக்கு வைப்புத் தொகையாக முன்பு வெ.1,200 செலுத்திய அவர்கள் தற்போது வெ.2,800 செலுத்த வேண்டும்.மருத்துவமனையில் இரண்டாம் வகுப்பில் தங்கி சிகிச்சை பெறு (உள்நோயாளி கள்) வதற்கான வைப்புத் தொகை வெ.900த்திலிருந்து வெ.3,000 மாகவும் அறுவை சிகிச்சைக்கு வெ.1,500லிருந்து வெ.5000 மாகவும் அதிகரிக்கப்பட்டுள்ளது. அச்சிகிச்சையை முதல் வகுப்பில் தங்கி பெறுவதற்கான வைப்புத் தொகை முறையே வெ.2,100 தற்போது வெ.7,000 மாகவும் வெ.3,300 தற்போது வெ. 11,000மாகவும் அதிகரிக்கப் பட்டுள்ளது. மேற்கண்ட வைப்புத் தொகை அதிகரிப்பு நிரந்தரவாசி (பிஆர்) தகுதியுடையவர்களைத் தவிர மற்ற சிறார்கள், வயது வந்தோருக்கு பொருந்தும். அவர்கள் சிகிச்சை கட்டணங்களை செலுத்திய பிறகே மருந்துகளைப் பெற முடியும்.


கவர்னருக்கு அடிமையான எடப்பாடி ஆட்சி: ஸ்டாலின் கண்டனம்

கவர்னருக்கு அடிமையாக, மத்திய அரசுக்கு அடிமையாக, மாநில சுயாட்சிக்கு குந்தகம் விளைவிக்கக்கூடிய வகையில் எடப்பாடி பழனிசாமி தலை மையிலான ஆட்சி நடந்து கொண்டிருப்பதாக திமுக செயல் தலைவரும், எதிர்க்கட்சித் தலைவருமான மு.க.ஸ்டாலின் கண்டனம் தெரிவித்துள்ளார்.

சட்டப்பேரவை வளாகத்தில் செய்தியாளர்களிடம் பேசிய அவர்,

நேற்றைய தினம் கவர்னர் மாளிகையில இருந்து ஒரு செய்தி வெளியிடப்பட்டிருக்கிறது. ஆங்கில பத்திரிக்கை தி இந்துவில் அந்த செய்தி வந்திருக்கிறது. அதில், முதல் அமைச்சருக்கே தெரியாமல், அரசுக்கே தெரியாமல் கவர்னர் மாளிகையில் இருந்து தலைமைச் செயலாளராக இருக்கக்கூடிய கிரிஜா வைத்தியநாதன் அவர்களுடன் தொடர்பு வைத்துக்கொண்டு கூட்டங்களை ஏற்பாடுகள் செய்து, அந்த அடிப்படையில்தான் ஆய்வு செய்வதாக செய்தி வந்திருக்கிறது.

இந்த செய்தி அரசுக்கு தெரியுமா? முதல் அமைச்சருக்கு தெரிந்துதான் நடக்கிறதா? அப்படியிருந்தால் ஏற்கனவே முதல் அமைச்சர் விளக்கம் தந்திருக்க வேண்டும். அரசு சார்பில் இருந்து விளக்கம் தந்திருக்க வேண்டும். இரண்டு நாட்களுக்கு முன்பு இதே ஆளுநர் மாளிகையில் இருந்து ஆய்வு நடத்துவதற்காக செல்லவில்லை என்று ஒரு அறிக்கை வந்தது. ஆனால் இன்றைக்கு தலைமைச் செயலாளர் ஒப்புதலோடு, அவருக்கு தகவல் தெரிவித்துவிட்டுதான் ஆய்வு நடத்துகிறோம். நடத்திக்கொண்டிருக்கிறோம் என்று செய்தி வருகிறது.

இதுபற்றி பேச வேண்டும் என்று கேட்ட நேரத்தில், குறிப்பாக முதல் அமைச்சர் விளக்கம் சொல்ல வேண்டும் என்று கேட்டேன். ஆனால் வாய் மூடி அமைதியாகவே இருந்தார். அவர் அமைதியாகவே இருந்த காரணத்தினால் நாங்கள் வெளிநடப்பு செய்திருக்கிறோம்.

இதிலிருந்து என்ன தெரிகிறது என்று சொன்னால் கவர்னருக்கு கட்டுப்பட்டு ஒரு ஆட்சி நடந்துக்கொண்டிருக்கிறது. கவர்னருக்கு அடிமையாக, மத்திய அரசுக்கு அடிமையாக, மாநில சுயாட்சிக்கு குந்தகம் விளைவிக்கக்கூடிய வகையில், மாநில உரிமைகளையெல்லாம் பறிக்கக்கூடிய நிலையில் ஒரு ஆட்சி நடந்துகொண்டிருக்கிறது.

தமிழ்நாட்டைப் பொறுத்தவரையில் இரட்டை ஆட்சி நடக்கிறது. கவர்னர் ஆட்சி. மற்றொன்று எடப்பாடி பழனிசாமி தலைமையிலான ஆட்சி. எடப்பாடி பழனிசாமி தலைமையிலான ஆட்சி ஒரு அடிமையான ஆட்சி போல நடந்து கொண்டிருக்கிறது. இவ்வாறு கூறினார்.


இடாய் புயலில் பலியானவர்கள் 417 பேர்

பெய்ரா,

கிழக்கு ஆப்பிரிக்கா, மொசாம்பிக்கின் துறைமுக நகரான பெய்ராவை கடந்த வாரம் மணிக்கு 177 கிலோ மீட்டர் வேகத்தில்  இடாட் புயல் தாக்கியது. இதனால் ஏராளமான வீடுகள் சேதமடைந்தன.  அருகிலுள்ள ஜிம்பாப்வே நாட்டின் கிழக்கு பகுதியை இந்த கோரப்புயல் பதம் பார்த்தது. இந்த புயலின் தாக்கத்தால் மொஸாம்பிக் நாட்டின் சில பகுதிகளில் மரங்கள், மின் கம்பங்கள் தொலைத்தொடர்பு கோபுரங்கள் சாய்ந்து விழுந்தன. பல இடங்களில் சாலை போக்குவரத்து முற்றிலும் துண்டிக்கப்பட்டது.

புயலை தொடர்ந்து பெய்த பெருமழையால் பல பகுதிகள் வெள்ளக்காடாக மாறின. ஏற்கெனவே வறுமையின் கோரப்பிடியில் சிக்கியுள்ள மொசாம்பிக் நாட்டில்  மட்டும் இந்த புயல் ஏற்படுத்திய பாதிப்பால் சுமார் 10 லட்சம் மக்கள் வாழ்வாதாரங்களை இழந்து தவித்து வருகின்றனர்.பல பகுதிகளில் சூழ்ந்தி ருந்த வெள்ளம் மெல்ல வடிந்துவரும் நிலையில்  இடாட் புயல், மழை, வெள்ளத்தில்  417 பேர் உயிரிழந்ததாக அந்நாட்டு அரசு நேற்று தெரிவித்தது.


எடியூரப்பா மகன் பேரம் பேசியதாக காங். வெளியிட்ட ஆடியோ போலி

பெங்களூர்: காங். எம்எல்ஏக்களிடம் பாஜக தலைவர்கள் பேரம் பேசியதாக வெளியான ஆடியோ போலியா? என்ற சந்தேகத்தை ஏற்படுத்தியுள்ளது, அக்கட்சி எம்எல்ஏ ஒருவர் தனது பேஸ்புக்கில் கூறியுள்ள தகவல். கர்நாடக சட்டசபையில் நம்பிக்கை வாக்கெடுப்பு கோர இருந்தார் எடியூரப்பா. முன்ன தாக காங்கிரஸ் சார்பில் பல்வேறு ஆடியோ டேப்கள் வெளியிடப்பட்டன. அதில், பாஜக தலைவர்கள் எடியூரப்பா, ஸ்ரீராமலு, முரளிதரராவ், எடியூரப்பா மகன் விஜயேந்திரா உள்ளிட்ட பலரும் காங்கிரஸ் எம்எல்ஏக்களுடன் பணம் தருவதாக பேச்சுவார்த்தை நடத்தியதை போன்ற ஆடியோக்கள் இருந்தன.

அதில் குறிப்பாக, எடியூரப்பா மகன் விஜயேந்திரா, எல்லாப்பூர் தொகுதி காங்கிரஸ் எம்எல்ஏ சிவராம் ஹெப்பார், மனைவியை தொலைபேசியில் தொடர்பு கொண்டு, பணம், பதவி தருவதாக ஆசைகாட்டி பாஜகவுக்கு வாக்களிக்க கோரிக்கைவிடுத்ததாக கூறப்பட்டது. காங்கிரஸ் மேலவை உறுப்பினர் உக்ரப்பா இந்த ஆடியோவை வெளியிட்டிருந்தார்.

இந்த நிலையில், இந்த உரையாடல் போலியானது என்று சிவராம் ஹெப்பார், தனது பேஸ்புக் பக்கத்தில் கருத்து தெரிவித்துள்ளார். ஆடியோவில் பேசுவது தனது மனைவி குரல் இல்லை என அவர் கூறியுள்ளார். இது கர்நாடக காங்கிரஸ் கட்சி மீது விமர்சன கணைகள் தொடுக்க காரணமாக அமைந்து ள்ளது.இருப்பினும், இதனால் காங்கிரஸ் கட்சிக்கு பின்னடைவு இல்லை என அக்கட்சி மூத்த தலைவர் ஹரிபிரசாத் கருத்து தெரிவித்துள்ளார்.


பிரதமர் பதவியைப் பறிக்க துணியாதீர்!

கூச்சிங்,

சரியான தருணம் வரும்போது பிரதமர் பதவியை தமக்காக விட்டுக்கொடுக்க துன் டாக்டர் மகாதீர் முகமட் உறுதியளித்துள்ளார். எனவே, அதை என்னிடமிருந்து பறித்துக்கொள்ள துணியாதீர்கள் என்று  நகைச்சுவையான தோரணையில் மறைமுகமான எச்சரிக்கையை டத்தோ ஸ்ரீ அன்வார் வெளியிட் டுள்ளார்.

Read More: Malaysia Nanban Tamil Daily on 10.9.2018


ப.சிதம்பரத்தின் கோடிக்கணக்கிலான சொத்துக்கள் முடக்கம்

ஐஎன்எக்ஸ் வழக்கில் சம்மந்தப்பட்டுள்ள காங்கிரஸ் மூத்த தலைவர் ப.சிதம்பரம் மற்றும் அவரது மகன் கார்த்திக் சிதம்பரம் ஆகியோரின் சொத்துக்கள் முடக்கப்பட்டுள்ளன.

இந்த வழக்கில் சம்மதப்பட்ட இவர்கள் இருவரின் சொத்துக்கள் என்று சொல்லப்படும் புதுடில்லியில் இருக்கும் ஜோர்பாஹ், ஊட்டி மற்றும் கொடைக்கா னலில் இருக்கும் பங்களா, லண்டனில் இருக்கும் வீடுகள், பார்சிலோனாவில் இருக்கும் சொத்துக்கள் என்று சுமார் ரூ. 54கோடி மதிப்பிளான சொத்து க்களை அமலாக்கத்துறை அதிரடியாக முடக்கியுள்ளது.


வடகொரிய தலைவரை சந்தித்துப் பேச தயார்

தோக்கியோ,

ஜப்பான்-வடகொரியா இடையிலான நீண்டகால மோதல் போக்கை முடிவுக்கு கொண்டு வரும் வகையில் வடகொரிய தலைவரை எந்தவித நிபந்த னையும் இன்றி சந்தித்துப் பேச தயாராக இருப்பதாக ஜப்பான் பிரதமர் ஷின்ஜோ அபே தெரிவித்துள்ளார்.

அணு ஆயுத விவகாரம் தொடர்பாக அமெரிக்க அதிபர் டிரம்ப்-வடகொரிய தலைவர் கிம் ஜோங் உன் இடையில் நடந்த 2ஆவது பேச்சுவார்த்தை எதிர்பா ராதவிதமாக தோல்வியில் முடிந்தது. இதனால் கொரிய தீபகற்ப பகுதியில் மீண்டும் பதற்றமான சூழல் உருவாகும் நிலை ஏற்பட்டு இருக்கிறது.

இந்த சூழலில் வடகொரிய தலைவர் கிம் ஜோங் உன், கடந்த 2 வாரங்களுக்கு முன்பு ரஷ்யா சென்று அந்நாட்டு அதிபர் புதினை சந்தித்து பேசி, கொரிய தீப கற்ப பிரச்சினையில் தனக்கு ஆதரவு கோரினார். இந்த நிலையில், ஜப்பான்-வடகொரிய இடையிலான நீண்டகால மோதல் போக்கை முடிவுக்கு கொண்டு வரும் வகையில் வடகொரிய தலைவர் கிம் ஜோங் உன்னை எந்தவித நிபந்தனையும் இன்றி சந்தித்துப் பேசத் தயாராக இருப்பதாக ஜப்பான் பிரதமர் ஷின்ஜோ அபே தெரிவித்துள்ளார்.

தனியார் பத்திரிகைக்கு அளித்த பேட்டியின் போது இதுபற்றி அவர் கூறுகையில்,  வடகொரிய தலைவர் கிம் ஜோங் உன்னை சந்தித்து திறந்த மனதுடன், வெளிப்படையான பேச்சுவார்த்தை நடத்த விரும்புகிறேன் என்றார்.

மேலும், கிம் ஜோங் உன்னை நேரில் சந்தித்து பேசாமல் ஜப்பான், வடகொரியா இடையே உள்ள பரஸ்பர நம்பிக்கையற்ற தன்மையை நாம் உடைக்க முடி யாது எனவும் அவர் கூறினார். கிம் ஜோங் உன்னை சந்தித்துப் பேச, ஷின் ஜோ அபே விருப்பம் தெரிவித்திருப்பது தொடர்பாக வடகொரியா உடனடியாக எந்தவித கருத்தும் தெரிவிக்கவில்லை.


வங்கியில் 6 இலட்சம் வெள்ளிய சாதுரியமாக திருடிய ஆடவன்

டாமன்சாரா ஹைட்ஸில் உள்ள ஒரு வங்கியில் திரைப்படக் காட்சியைப் போன்ற ஒரு சம்பவம் நிகழ்ந்துள்ளது. டி-சட்டை, அரைக்கால் சிலுவார், சிலிப்பர் அணிந்திருந்த ஓர் ஆடவன் ஆறு லட்சம் வெள்ளி ரொக்கப் பணத் துடன் வங்கியில் இருந்து சாதுரிய மாக வெளியேறி உள்ளான்.

இந்த சம்பவம் செப்டம்பர் 8ஆம் தேதி நண்பகல் 12.30 மணியளவில் நிகழ்ந்ததாக சன் டெய்லி தெரிவித்தது. தான் ஒரு தீயணைப்புக் கருவி டெக்னிஷி யன் என்றும் வங்கியின் தீய ணைப்புக் கருவிகளை கண்கா ணிக்க நியமிக்கப்பட்டு இருப்ப தாகவும் அந்த ஏமாற்றுப் பேர்வழி வங்கி ஊழியர்களிடம் கூறியுள்ளான்.

READ MORE: MALAYSIA NANBAN NEWSPAPER ON 20.9.2017


கைது நடவடிக்கை தொடரும் - இலங்கை அமைச்சர் தகவல்

கடல்தொழில் சட்ட திருத்த மசோதாவை தாக்கல் செய்து பேசிய இலங்கை மீன்வளத்துறை அமைச்சர், 'எல்லை தாண்டினால் கைது நடவடிக்கை தொட ரும்' என்று இலங்கை நாடாளுமன்றத்தில் தெரிவித்தார். கடற்தொழில் சட்டத்தில் இலங்கை அரசு திருத்தம் கொண்டுவரும் மசோதாவை நேற்று தாக்கல் செய்தது. தடை செய்யப்பட்ட வலைகளைப் பயன் படுத்துதல், எல்லை தாண்டி மீன் பிடித்தல் போன்ற செயல்களுக்கு ரூபாய் 2 கோடி முதல் 20 கோடி வரை அபராதம் விதிக்கும் வகையில் மசோதா தாக்கல் செய்யப்பட்டது. இந்த மசோதாவை தாக்கல் செய்து பேசிய இலங்கையின் மீன்வளத் துறை அமைச்சர் மஹிந்த அமரவீர, "இலங்கை அரசின் நடவடிக்கைகளால் எல்லை தாண்டி மீன் பிடிப்பவர்களின் எண்ணிக்கை பாதியாக குறைந்துள்ளது. இனியும் இது தொடர்ந்தால் கைது நடவடிக்கை தொடரும். இலங்கைக் கடற் படையால் சிறைப்பிடிக்கப்பட்டுள்ள 42 படகுகளை இதுவரை விடுவிக்கவில்லை. இந்த படகுகளை விடுவிக்க இலங்கை மீனவர்கள் இணக்கம் தெரிவித் துள்ள போதிலும், இலங்கை அரசின் நிபந்தனைகளை இந்திய அரசு ஏற்றுகொள்ளும் வரை விடுவிக்கப் போவதில்லை" என்று கூறிவுள்ளார்.


அமெரிக்க முன்னணி நிறுவனமொன்றின் உரிமையாளராககிறார் மலேசியப் பெண் ரூபா பெட்டாலிங் ஜெயா,

மலேசிய பெண் பொறியிய லாளர் ஒருவர், அமெரிக் காவை தளமாகக் கொண்ட  ஒரு மின்னணு ஒப்பந்த உற்பத்தியாளர் தொழில்நுட்ப நிறுவனத்தின் உரிமையாளராக மாற விருக்கிறார். இவர் இந்த நிறுவனத்தில் பெரும் பான்மை பங்குகளைக் கொண்டிருக்கிறார்.பேரா மாநிலத்தின் கம்பார் வட்டாரத்தைச் சேர்ந்த ரூபா சண்முகம் இவ்வாண்டு பிற்பகுதியில் சோபார்க் கார்ப்பரேஷனின் உரிமையாளராக மாறவிருப்பதாக என்ஒய்எஸ்வூமன் இண்கார்ப்பரேட்டட்டின்  பஃப்வலோ நியாகாரா சாப்டர் தெரிவித்தது.

Read More: Malaysia Nanban Tamil Daily on 16.3.2018


பொருளாதாரத்தை ஊக்குவிக்க வெ.3,500 கோடி  -தெங்கு ஸாஃப்ருல்

நாட்டின் பொருளாதாரத்தை ஊக்குவிக்க பிரதமர், டான்ஸ்ரீ மொகிதீன் யாசின் திங்கள்கிழமை அறிவித்த வெ.1,000 கோடி கூடுதல் தொகை இப்போது மக்கள் நலப் பொருளாதாரத் திட்டத்தை வெ.3,500 கோடியாக உயர்த்தி உள்ளது என்று நிதியமைச்சர், டத்தோஸ்ரீ தெங்கு ஸாஃப்ருல் தெங்கு அப்துல் அஜிஸ் தெரிவித்தார்.

அரசு நிதி மற்றும் உள்நாட்டுக் கடன் வாயிலாக இந்த ஊக்குவிப்பு நிதி வழங்கப்படும்.

இதற்கு முன் மக்கள் நலப் பொருளாதாரத் திட்டத்தை அமல்படுத்தியதில் நாட்டின் பட்ஜெட்டில் 4 விழுக்காடு சரிவு ஏற்பட்டது.

இதில் சிறு, நடுத்தரத் தொழில்துறைகளுக்கான பிரிஹாத்தின் திட்டத்தில் வெ.1,000 கோடி அதிகரிக்கப்பட்டதை தொடர்ந்து அதன் ஒட்டுமொத்தத் தொகை வெ.26,000 கோடியானது. இது பட்ஜெட் பற்றாக்குறையை 4.7 விழுக்காடு உயர்த்தும் என்று   டி.வி.3இல் வழங்கிய சிறப்புப் பேட்டியில் டத்தோஸ்ரீ தெங்கு ஸாஃப்ருல் தெங்கு அப்துல் அஜிஸ்  குறிப்பிட்டார்.

போலீஸ் நிலையத்திற்குள் நுழைந்த கார்

கோத்தா பாரு, ஏப்.8-

மாது ஓட்டி வந்த கார் கட்டுப்பாட்டை இழந்து கெரேத்தே போலீஸ் நிலையத்திற்குள் நுழைந்த சம்பவம் பெரும் பரபரப்பை ஏற்படுத்தியுள்ளது.

காலை 10.15 மணிக்கு நிகழ்ந்த இச்சமபவத்தில் போலீஸ் நிலையத்திற்கு வந்திருந்த முன்னாள் ராணுவ அதிகாரிக்கு மூக்கு எலும்பு முறிந்ததுடன் முகத்திலும் காயம் ஏற்பட்டுள்ளது.

55 வயதுடைய மாது தன் பெரோடுவா மைவி ரகக் காரில் கம்போங் பாசிரிலிருந்து கோக் லானாஸுக்கு சென்று கொண்டிருந்த வழியில் இந்த அசம்பாவிதம் நிகழ்ந்ததாக மாவட்ட போலீஸ் படைத் தலைவர் துணை ஆணையர் அப்துல் ரஹிம் டாவுட் தெரிவித்தார்.

சமிக்ஞை விளக்கில் நின்றுக் கொண்டிருந்த அம்மாது திடீரென காரை முன் நோக்கி செலுத்தியதில் முன்னால் இருந்த மற்றொரு வாகனத்தை மோதியதுடன் போலீஸ் நிலையத்திற்குள் கார் நுழைந்துள்ளது.

இந்த விவகாரம் செக்ஷன் 43(1) போக்குவரத்து சட்டம் 1987இன் கீழ் விசாரணைக்கு உட்படுத்தப்பட்டுள்ளது.


மலேசிய இந்தியர் செயல்திட்டம் 2017

மலேசிய இந்தியர்களின் சமூகப் பொருளாதார இன்னல்களுக்கு தீர்க்கமான விடியலைச் காண்பதற்காக பரிந்துரைக்கப்பட்ட ஹிண்ட்ராப்பின் ஐந்தாண்டு செயல் வரைவுத் திட்டம் தோல்வியில் முடிந்ததற்கான காரணங்களை ஆய்விற்கு உட்படுத்தப்பட்ட பின்னரே பிரதமரின் நேரடியான தலையீட்டின் வழி ‘மலேசிய இந்தியர் செயல் வரைவுத் திட்டம் 2017’ (Malaysia Indian Blue Print - MIB) உருவாகி இருக்க வேண்டும் என்ற சிந்தனை நிஜமானதாக இருந்தால் நிச்சயமாக அதன் அமலாக்கத்தில் மலேசிய இந்தியர்களைப் பிரதிநிதிப்பதாகக் கூறிக் கொண்டிருக்கும் தாய்க்கட்சியான மஇகாவோடு அரசாங்க சார்பு உதிரிக்கட்சிகளின் தலையீடுகளும் முற்றாக நிராகரிக்கப்படுவதன் வழி பிரதமர் டத்தோஸ்ரீ நஜீப் துன் ரசாக்கின் இந்தியர்களுக்கான சமூகப் பொருளாதார இன்னல்களுக்கான பரிகார நடவடிக்கைகள் வெற்றி பெறுவதற்கான வாயப்புகள் ஏற்படலாம் என்றே ஏவுகணை கணிக்கின்றது. தேசிய முன்னணியும் ஹிண்ட்ராப்பும் செய்து கொண்ட மலேசிய இந்தியர்களின் சமூகப் பொருளாதார நலிவுகளுக்கான நிரந்தரமான தீர்விற்கான செயல் பாடுகள் ‘கைக்கு எட்டியது வாயிற்கு எட்டாத’ சூழலுக்கு பின்னணியாக இருந்தவர்கள் அனைவரும் அரசியல் தொடர்புடையவர்கள் என்பதை யாருமே இன்றுவரை மறுக்கவில்லை. எனவே பிரதமர் டத்தோஸ்ரீ நஜீப் துன் ரசாக்கின் இரண்டாவது முயற்சியான ‘மலேசிய இந்தியர் செயல் வரைவுத் திட்டம் 2017’ வெறும் கண்துடைப்பு நாடகமாக அமைந்து விடாமல் இருக்க வேண்டுமென ஏவுகணை நலிவுற்றிருக்கும் மலேசிய இந்தியர்களின் சார்பில் கேட்டுக் கொள்கின்றது. தகுதி வாய்ந்த நிர்வாக முறை அமையுமா? கடந்த 60 ஆண்டுகளில் மலேசிய இந்திய சமூகத்தின் மேம்பாடுகளுக்காக மேற்கொள்ளப்பட்ட அனைத்து வகையான உருமாற்றுத் திட்டங்களும் சரி யான பலனை ஏற்படுத்தாதற்கு பின்வரும் காரணங்களே பிரதானமாக இருந்ததை ஏவுகணை பட்டியலிடுகின்றது. * மஇகாவின் வழி கொடுக்கப்பட்ட மானியங்களும், வாய்ப்புகளும் இலக்கினைச் சென்றடையாமல் தடம் மாறிய அவலம். * மஇகாவின் பல்வேறு பிரிவுகள் குறிப்பாக கல்விக்குழு, சமயக்குழு, சமூகக்குழு, வர்த்தக மேம்பாட்டுக்குழு என ஏற் படுத்தப்பட்டாலும் செயல்பாடு களில் எதையுமே காண முடியாத அவலம். * மானியங்களின் பகிர்ந்தளிப்பு முறையில் காணப்பட்ட சேதாரங்கள். * மானியங்கள் அல்லது வாய்ப்புகளை அரசியல் நகர்விற்காகப் பயன்படுத்திய நரித்தனம். * அரசாங்க மானியங்களை ‘நெருக்கமானவர்களுக்கு’ வழங்கிய துயரம் என்பதோடு அரசாங்க சார்பு உதிரிக்கட்சிகள் வாங்கிய மானியத்தால் துளியளவு கூட மலேசிய இந்தியர்கள் பயன்பெற்றுள்ளனரா என்பதற்கான சான்றுகளை ஏவுகணை தேடிக் கொண்டிருக்கின்றது. ஆக மொத்தத்தில் பிரதமர் டத்தோஸ்ரீ நஜீப் துன் ரசாக் மலேசிய இந்தியர்களின் அரசியல் பிரதிநிதித்துவத்தின் பனவீனங்களைத் தெளிவாக உணர்ந்து கொண்டதால்தான் பிரதமர் துறை அமைச்சின் வழி (Jabatan Perdana Menteri - JPM) இந்தியர்களின் தேவைகளை நேரடியாகவும், அரசியல் தலையீடுகள் இல்லாமலும் செயலாற்றும் வகையில், * இந்தியர் சமூகப் பொருளாதார மேம்பாட்டு நடவடிக்கைக்குழு (SEDIC) * தமிழ்ப்பள்ளிகளின் எதிர்கால மேம்பாட்டு நடவடிக் கைக்குழு (PTST) * இந்திய தொழில் முனைவர் மேம்பாட்டு சிறப்பு செயற்குழு (SEED) ஆகிய முக்கியமான மூன்று அமைப்புகளின் வழி நேரடியாகவே நலிவுற்றிருக்கும் மலேசிய இந்தியர்களைச் சென்றடையும் வகையிலான நடவடிக் கைகள் நாடு தழுவிய நிலையில் இந்தியர்களிடையே வரவேற்பைப் பெற்றுள்ளதாகவே ஏவுகணை கருதுகின்றது. எனவே வரும் 23.4.2017இல் பிரதமர் அதிகாரப்பூர்வமாக அறிவிக்கவிருக்கும் ‘மலேசிய இந்தியர் செயல்வரைவுத் திட்டம் 2017’ 100 விழுக்காடு அர சியலுக்கு அப்பாற்பட்ட நிலையில் நேரடியாகவே அரசாங்க நிர்வாகத்தின்வழி செயல்படுத்தப்பட வேண்டும் என்ற கோரிக்கையை ஏவுகணை முன் வைக்கின்றது. விடியலை ஏற்படுத்துமா நிர்வாகக் குழு? மலேசிய இந்தியர்களின் 60 ஆண்டுகால சமூகப் பொருளாதார இன்னல்களுக்கு நிரந்தரமான, நியாயமான, நேர்மையான வகையில் தீர்வினைக் காண வேண்டும் என்ற வேட்கை பிரதமர் டத்தோஸ்ரீ நஜீப் துன் ரசாக்கிடம் இருந்தால் அரசியல்வாதிகளை அரசியல் நடவடிக்கைகளை மட்டுமே பார்க்கும் வகையில் விட்டு விட்டு 100 விழுக்காடு செயல்வரைவுத் திட்டங்களைச் செயல்படுத்துவதற்கும் பிரதமர் துறையின் அதிகாரத்திற்கு உட்பட்ட நிர்வாகக் குழுவினையும் நிர்வாகப் பிரிவையும் ஏற்படுத்த வேண்டும் என்ற எதிர்ப்பார்ப்பினை ஏவுகணை முன்மொழிகின்றது. அரசியல் நியமனத்திலான அதிகாரிகள் 23.4.2017இல் பிரதமர் அறிவிக்கவிருக்கும் ‘மலேசிய இந்தியர் செயல்வரைவு 2017’ (Malaysian Indian Blue Print - MIB) வார்த்தை ஜாலங்களாகவோ அல்லது தேர்தல்கால இனிப்புகளாகவோ இருந்து விடக்கூடாது என்பதை வலியுறுத்தும் அதேவேளையில் பிரதமரின் நம்பிக்கைக்கும் நேர்மைக்கும் சமூக உணர்விற்கும் பொருத்தமான ஒருவரை (அரசியலுக்கு அப்பாற்பட்டு) நிர்வாகக் குழுவின் இயக்குநராக நியமனம் செய்ய வேண்டும் என்பதை ஏவுகணை மீண்டும் மீண்டும் வலியுறுத்துகின்றது. அரசியல் ரீதியிலான எந்த ஒரு தலையீடும் கல்வி நிலையங்களின் போர்வையில் உள்ள தலையீடுகளும், அரசியல்வாதிகளுடன் தொடர்புடையவர் களின் தலையீடுகளும் தவிர்க்கப்பட்டால் மட்டுமே பிரதமரின் நியாயமான எதிர்பார்ப்பு வெற்றி பெறமுடியும் என்பதை ஏவுகணை கூற வேண்டி யதில்லை. பிரதமர் மனம் வைப்பாரா? 18.4.2013இல் பிரதமர் டத்தோஸ்ரீ நஜீப் மேற்கொண்ட செயலின்வழி சமூகப் பொருளாதார நிலையில் நலிவடைந்தவர்கள் ஆயிரக்கணக்கானோர் புதிய விடியல் ஏற்படும் என நம்பினர் என்பதை மறுக்கவே முடியாது. வாழை இரண்டு முறை குலைதள்ளிய சூழல் இந்திய சமூகத்திற்கு வேண்டாம் என்றே ஏவுகணை கருது கின்றது. அரசியலுக்கு அப்பாற்பட்ட நிலையில் மலேசிய இந்தியர்களின் தியாகத்திற்கு பரிகாரம் செய்வதைக் கடமை யாகக் கொண்ட பிரதமரின் அறிவிப்பு இருக் கும் என நம்பி ஏவுகணை விடை பெறுகின்றது.


ரான்சம்வேரை விட சக்திவாய்ந்த இணைய வைரஸ் உலகம் முழுவதும் பரவுகிறது

உலகம் முழுவதும் புதிய இணைய வைரஸ் கம்ப்யூட்டர்களை தாக்கி வருவதாக ஐரோப்பிய யூனியனின் காவல்துறை அதிகாரிகள் எச்சரித்துள்ள னர். மின்னஞ்சல் மூலம் ஊடுருவி, கம்ப்யூட்டர்களின் செயல்பாட்டை முடக்கும் ரான்சம்வேர் வைரஸ் கடந்த மாதம் உலகம் முழுவதும் பரவி பரபரப்பை ஏற்படுத்தியது. சீனாவின் பல்கலைகழகங்கள், இங்கிலாந்து அரசு மருத்துவமனைகள், அமெரிக்க நிறுவனங்கள் உள்ளிட்டவற்றின் கம்ப்யூட்டர்கள் செயல்பாடுகள் இந்த வைரஸால் முடக்கப்பட்டன. வைரஸிலிருந்து கணினியை விடுவிக்க பிணைத் தொகை செலுத்த வேண்டும் எனவும் விஷமிகள் மிரட்டினார்கள். இந் நிலையில் ரான்சம்வேரை விட சக்தி வாய்ந்த வைரஸ் கணினிகளை தாக்கி வருவதாக ஐரோப்பிய யூனியன் காவல்துறையான யூரோபோல் அதிகாரிகள் எச்சரிக்கை விடுத்துள்ளனர். இதுகுறித்து அதன் இயக்குனர் ராபர்ட் வெயின்ரைட் கூறுகையில், பெட்யா என்கிற ரான்சம்வேரை விட சக்தி வாய்ந்த வைரஸ் கணினிகளை தாக்கி வருவதாக தகவல்கள் கிடைத்துள்ளது.சரக்கு கப்பல் போக்குவரத்து நிறுவனமான மேர்ஸ்க், கூரியர் நிறுவனமான பெடரல் எக்ஸ்பிரஸ், மருந்து நிறுவனமான மெர்க் ஆகியவற்றில் இந்த வைரஸ் பாதிப்பு ஏற்பட்டுள்ளதாக தெரியவந்துள்ளது. இந்த வகையான வைரஸிலிருந்து கணினியை மீட்பது முடியாத காரியம் எனவும், கணினி மீண்டும் செயல்பட தொடங்கினாலும் தகவல்களை மீண்டும் மீட்க முடியாது எனவும் ராபர்ட் கூறியுள்ளார். பெட்யா வைரஸ் ஏற்கனவே கடந்த ஆண்டும் கணினிகளை தாக்கியது. தற்போது இதன் மேம்படுத்தப்பட்ட வகை பரவி வருகிறது. இந்த வைரஸால் இதுவரை எத்தனை நிறுவனங்கள் மற்றும் அமைப்புகள் பாதிக்கப்பட்டுள்ளது என்பது குறித்த தகவல்கள் வெளியாகவில்லை என ராபர்ட் கூறியுள்ளார். இதுகுறித்து தொடர்ந்து கண்காணித்து வருவதாகவும், இதில் தங்கள் கம்ப்யூட்டர்கள் பாதிக்கப்பட்டால் அவர்கள் காவல் துறையை உடனடியாக அணுக வேண்டும் எனவும் ராபர்ட் தெரிவித்துள்ளார்.


பெட்ரோல் உதவித் தொகை வழங்கும் திட்டம் ஒத்திவைப்பு!

நாளை ஜனவரி முதலாம் தேதி தொடங்கப்படவிருந்த பெட்ரோல் உதவித் தொகை வழங்கும் திட்டத்தை ஒத்திவைக்க அமைச்சரவை முடிவு செய்துள்ளது.

புதிய தேதியை அரசாங்கம் அறிவிக்கும் வரை இத்திட்டம் ஒத்தி வைக்கப்டும் என்று உள்நாட்டு வாணிப பயனீட்டாளர் விவகாரத்துறை அமைச்சர் டத்தோஸ்ரீ சைஃபுடின் நசுதியோன் நேற்று வெளியிட்ட ஓர் அறிக்கையில் கூறினார்.

நாட்டு மக்கள் இத்திட்டம் குறித்து நன்கு புரிந்து கொள்வதற்கும் அவர்களுக்கு போதுமான அளவில் விளக்கங்கள் அளிப்பதற்கும் நிதி அமைச்சிடமிருந்து எம்40 தரப்பினரைச் சேர்த்து கொள்வதற்கும் இத்திட்டம் ஒத்திவைக்கப்படுவதாகவும் அவர் சொன்னார்.

பெட்ரோல் உதவித் தொகை திட்டம் குறித்து அரசாங்கம் புதிதாக அறிவிப்பு செய்யும் வரை நாட்டு மக்கள் தொடர்ந்து நடப்பிலுள்ள விலையில் பெட்ரோலைப் பெறுவார்கள் என்றார்.

நம்பிக்கைக் கூட்டணியின் 2020ஆம் ஆண்டுக்கான வரவு செலவுத் திட்டத்தில் 240 கோடி வெள்ளி செலவிலான இத்திட்டம் அடுத்தாண்டு அமல்படுத்தப்படும் எனக் கூறப்பட்டிருந்தது.

மக்களின் வாழ்க்கைச் செலவினம் தற்போது அதிகரித்து வந்துள்ளதால் இத்திட்டத்தினால் பி40 மற்றும் எம்40 தரப்பினரைச் சேர்ந்த சுமார் 80 லட்சம் பேர் பயனடைவர்.

தற்போது பெட்ரோல் ரோன் 95 லிட்டருக்கு 2 வெள்ளி 8 காசாகவும் டீசல் லிட்டருக்கு 2 வெள்ளி 18 காசாகவும் விற்பனை செய்யப்பட்டு வருகிறது.


டிரம்ப் மீது குற்றச்சாட்டு: மன்னிப்புக் கோரினார் ஹாரிபாட்டர் எழுத்தாளர்

அமெரிக்க அதிபர் மீது தவறான குற்றச்சாட்டை கூறியதற்காக ஹாரிபாட்டார் நாவலாசிரியர் ஜே.கே.ரௌலிங் மன்னிப்புக் கோரியுள்ளார். வெள்ளை மாளிகையில் அண்மையில் விழா ஒன்று நடந்தது. அங்கு மாற்றுத் திறனாளி சிறுவன் ஒருவனுடன் கைகுலுக்க டிரம்ப் மறுப்புத் தெரிவித்ததாக ரௌலிங் குற்றம் சாட்டியிருந்தார். ஆனால், டிரம்ப் அந்த சிறுவனைப் புறக்கணிக்கவில்லை என்று ஊடகங்களில் செய்திகள் வெளியாகின. இந்த விவகாரம் தொடர்பாக மாண்டி என்ற அந்த சிறுவனின் தாயாரான கெல்லி, தமது பேஸ்புக் பக்கத்தில் ஒரு பதிவிட்டுள்ளார். அதில், டிரம்ப் தனது மகனைப் புறக்கணிக்கவில்லை. இன்னும் சொல்லப் போனால், அவருடன் கைகுலுக்க தனது மகன் மாண்டி முயற்சிகூட செய்ய வில்லை. இந்த தகவலை ரௌலிங்கிடம் யாரேனும் கொண்டு சேருங்கள் என்று பதிவிட்டிருந்தார். இந்த நிலையில், டிரம்ப் மீது தவறான குற்றச்சாட்டை கூறியதற்காக ஜே.கே.ரௌலிங் மன்னிப்பு கோரியிருக்கிறார். இதுதொடர்பாக டுவிட்டரில் பதிவிட் டுள்ள அவர், அந்த சிறுவனுடன் டிரம்ப் கைகுலுக்கியதை நம்பத் தகுந்த நபர்கள் மூலம் தற்போது அறிந்து கொண்டதாகத் தெரிவித்துள்ளார். இந்த சம்பவம் தொடர்பாக அந்த சிறுவன் அல்லது அவரது குடும்பத்தினரிடம் நிபந்தனையற்ற மன்னிப்பு கோருவதாகவும் ஜே.கே.ரௌலிங் பதிவிட்டுள் ளார். உலக அளவில் புகழ்பெற்ற ஹாரிபாட்டார் வரிசை நாவல்களை எழுதியவர் ஜே.கே.ரௌலிங் என்பது குறிப்பிடத்தக்கது.


தமிழகத்தில் இடியுடன் கூடிய மழைக்கு வாய்ப்பு

சென்னை: சென்னை வானிலை ஆய்வு மையம் வெளியிட்ட செய்தி: தமிழகம், புதுச்சேரியில் அனேக இடங்களில் இடியுடன் கூடிய மழைக்கு வாய்ப்பு உள்ளது. உள் மாவட்டங்களில் சில இடங்களி்ல கனமழை பெய்ய வாய்ப்பு உள்ளது. சென்னையில் வானம் மேகமூட்டத்துடன் காணப்படும். மாலை அல்லது இரவு நேரத்தில் இடியுடன் கூடிய மழை பெய்யக்கூடும். கடந்த 24 மணி நேரத்தில், அதிகபட்சமாக திருவண்ணாமலை மாவட்டம் செங்கத்தில் 9 செ.மீ., மழையும், தர்மபுரி மாவட்டம் ஒகேனக்கல் மற்றும் கிருஷ்ணகிரி மாவட்டம் ஊத்தங்கரையில் தலா 8 செ.மீ., மழை பதிவாகியுள்ளது. இவ்வாறு அந்த செய்தியில் கூறப்பட்டுள்ளது


தொலைத்தொடர்புத் துறையில் புதிய பரிணாமம்  டி.என்.பி. நிறுவனத்தின் 5ஜி அறிமுகம்

கோலாலம்பூர், டிச. 10-

தொலைத்தொடர்பு துறையில் 5ஜி அறிமுகத்திற்கு நாடு தயாராக உள்ளது. தற்போது அதிகமாக பேசப்பட்டு வரும் 5ஜி என்றால் என்ன? தேசிய 5 ஆவது தலைமுறை தொடர்புமுறை அமலாக்கத்தையே இது குறிக்கின்றது.  இணையத் தொடர்பு வேகத்தை அதிகரிக்கும் முறையாகும். இதன் அமலாக்கத்தை துரிதப்படுத்தும் பொறுப்பை டி.என்.பி. எனும் டிஜிட்டல் நேஷனல் பெர்ஹாட் (DNB) ஏற்றுள்ளது.

வரும் 15 ஆம் தேதி முதல் வர்த்தக ரீதியில் 5ஜி (5G) சேவைகள் கிடைக்கப்பெறும் என அந்நிறுவனம் தெரிவித்துள்ளது. முதல் கட்டமாக புத்ராஜெயா, சைபர்ஜெயா மற்றும் கோலாலம்பூரின் சில பகுதிகளில் இச்சேவை கிடைக்கும். 2024 க்குள் அதிகமான மக்கள் தொகை உள்ள 80 விழுக்காட்டு இடங்களுக்கு இச்சேவை சென்றடையும் என அது தெரிவித்தது.

4ஜி அளவை தயாரிப்பதற்கான செலவுகளை விட கணிசமான குறைந்த விலையிலேயே தொலைத்தொடர்பு நிறுவனங்களுக்கு மொத்தமாக 5ஜி சேவையை டி.என்.பி. வழங்குகிறது. இதன் வழி தொலைத்தொடர்பு நிறுவனங்கள் தங்கள் வாடிக்கையாளர்களுக்கு குறைந்த விலையில் கைப்பேசி சேவைகளை வழங்க முடியும்.

இறுதிப் பயனர்களுக்கு 5ஜி அனுபவத்தை வழங்கும் ஒரு முயற்சியாக உள்நாட்டு தொலைத்தொடர்பை சார்ந்தவர்களுடன் வழக்கமான பேச்சுவார்த்தைகளை இந்நிறுவனம் நடத்தி வருகிறது. இதன் அடிப்படையில் டி.என்.பி. நெட்வர்க் உடன் ஒருங்கிணைந்துள்ள அனைத்து கைப்பேசி நெட்வர்க் நடத்துநர்களுடனும் எந்த செலவும் இல்லாமல் மொத்த 5ஜி சேவைகளை டி.என்.பி. வழங்கும் என அது மேலும் கூறியது. 2021 டிசம்பர் 31 ஆம் தேதிக்குள் புத்ராஜெயா, சைபர்ஜெயா மற்றும் கோலாலம்பூரின் சில பகுதிகள் முழுவதும் தயாராக இருக்கும் அனைத்து 5ஜி நேரலை தளங்களும் இச்சேவையினை பெறலாம். 2022 மார்ச் 31 ஆம் தேதி வரையில் இச்சலுகை அமலில் இருக்கும்.

இச்சேவையைப் பெறக்கூடிய பகுதிகளில் அதற்கான பொருத்தமான சாதனங்களைப் பெற்றிருக்கும் தங்களின்  அனைத்து வாடிக்கையாளர்களுக்கும் கைப்பேசி நெட்வர்க் நடத்துநர்கள் இச்சேவையை கிடைக்கச் செய்வார்கள் என்று எதிர்பார்க்கப்படுகிறது.

இதனிடையே, ஆர்.ஏ.ஓ. எனும் குறிப்பு அணுகல் சலுகை கூடிய விரைவில் மலேசிய தொலைத்தொடர்பு பல்லூடக ஆணையத்தால் அங்கீகரிக்கப்படும் என எதிர்பார்க்கப்படுகிறது. இது கிடைத்ததும் நீண்ட கால ஒப்பந்தம் கையெழுத்திடுவது தொடர்பில் கைப்பேசி நெட்வர்க் நடத்துநர்களுடன் ஏ.என்.பி. பேச்சுவார்த்தை நடத்தும். 2020 மார்ச் 31 ஆம் தேதிக்குள் இந்த நிறுவனங்கள் இந்த ஒப்பந்தத்தின் கீழ் செயல்படும். அந்நிறுவனங்களுக்கு மேலும் கூடுதலான 5ஜி பயன்பாட்டுக்கான இலவச அணுகல் கிடைக்கும்.

5ஜி பயன்பாட்டுக்குத் தேவையாக சாதனங்களைப் பெற்றுள்ள இதன் இறுதிப் பயனர்கள் அல்லது வாடிக்கையாளர்கள் 100 Mbps  மற்றும் அதற்கும் அதிகமான வேகத்தை அனுபவிக்கலாம் என டி.என்.பி. மேலும் கூறியது.


பிரபாகரனை காப்பாற்ற வந்த அமெரிக்க கடற்படை!

2009ம் ஆண்டு ஸ்ரீலங்கா ராணுவத்திற்கும் புலிகளுக்கும் இடையே நடந்த போரில், புலிகள் பாரிய பின்னடைவை சந்தித்து முள்ளிவாய்க்கால் என்னும் இடத்தில் முடக்கப்பட்டவேளை சில தலைவர்களை காப்பாற்ற அமெரிக்க கடற்படை வருவதாக இருந்தது என்ற செய்தி வெளியாகி வந்தது. 2009ம் ஆண்டு மே மாதம் 4ம் திகதி, லண்டனில் அப்போது பாதுகாப்பு துறை அமைச்சராக இருந்த டேவிட் மிலபான், அமெரிக்கா வில் ஹிலாரி கிளிண்டனை தொடர்பு கொண்டு, விடுதலைப் புலிகளின் தலைவர்கள் சிலரை காப்பாற்றவேண்டும் என்று கோரியுள்ளார். ஆனால் அதற்கு முன்ன தாகவே அமெரிக்காவில் ராஜாங்க மட்டத்தில் உள்ள சிலர், இது தொடர்பாக முன்னரே ஆராயத் தொடங்கி இருந்தார்கள் என்பது, தற்போது வெளியா கியுள்ள்ள ஹிலாரி கிளிண்டனின் ஈமெயில்களில் இருந்து தெரியவருகிறது. காயப்பட்ட மக்களை அப்புறப்படுத்த ஒரு கப்பலை அனுப்புமாறு அமெரிக்கா கட்டளையிட்டது. பசுபிக் கட்டளை தளபதியாக இருந்த அடாம்ஸ் றொபேட் என்பவர், இதற்காக ஆயத்தங்களை செய்திருந்தார். இதேவேளை டெல்லியில் உள்ள தலைமை புலிகள் முற்றாக அழியவேண்டும் என்று நினைத்தார்கள். ஆனால் இலங்கையில் பிரச்சனை தீர்ந்தால் பல நாடுகளின் தலையீடு அங்கே மூக்கை நுளைக்கும் என்று புரிந்துகொண்ட அமெரிக்கா, பிரபாகரனை எவ்வாறாயினும் காப்பாற்றி வெளியேற்றினால் பின்னர் மீண்டும் சில வருடங்கள் கழித்து போராட்டம் தானாக ஆரம்பித்துவிடும் என்று கருதியுள்ளது. இதற்கு அமைவாக , சி.என்.எஸ் 1 என்ற சிறிய ரக கப்பல் ஒன்று முள்ளிவாய்க்காலுக்கு அனுப்பப்பட தயாராக இருந்துள்ளது. மக்களை காப்பாற்ற என செல்லும் படகில், புலிகள் தலைவர்கள் சிலர் தப்பிக்க உள்ளதாக சோனியாவின் தலைமையில் இருந்த இந்திய மத்திய அரசுக்கு தெரியவரவே உடனடியாக பாதுகாப்பு அமைச்சின் ஆலோசகராக இருந்த சிவசங்கர் மேனன் இதை மகிந்தவுக்கு தெரியப்படுத்தி இருந்தார். இதனால் இதற்கு மகிந்த மற்றும் கோட்டபாய ராஜபக்ஷ ஆகியோர் எதிர்ப்பு தெரிவிக்க உடனடியாக ஹிலாரி சர்வதேச நாணய நிதியத்திற்கு, இலங்கைக்கு இனி பணம் கொடுக்க வேண்டாம் என்ற கட்டளையை பிறப்பித்தார். இதுவும் ஹிலாரி ஈமெயில் மூலம் அனுப்பிய தகவலில் வெளியா கியுள்ளது. இதனால் இலங்கை என்ன செய்வது என்று தெரியாமல் திக்கு முக்காடியது. இதனிடையே நோர்வேயும் தலைவர் பிரபாகரனை எப்படியாவது வெளியேற்ற வேண்டும் என்ற நிலைப்பாட்டில் இலங்கையை, அமெரிக்க திட்டத்தை ஏற்றுக்கொள்ளுமாறு வலியுறுத்தியது. இதனிடையே அமெரிக்க சி.ஐ.ஏ உளவுப் பிரிவின் உதவியோடு, அமெரிக்க அதிகாரி ஒருவர் புலிகளின் முக்கிய தொடர்பாடல் உறுப்பினர் ஒருவரோடு பேசியும் உள்ளார். தாம் சமாதானம் ஒன்றை கொண்டுவர முயற்ச்சி செய்வதாகவும் இந்தியா பெரும் முட்டுக்கட்டையாக இருப்பதாகவும் தெரிவித் துள்ளார். இதனால், இந்தியாவில் உள்ள சிதம்பரத்தை புலிகளின் முக்கியஸ்தர்கள் அணுகி உதவிகளைக் கோரியுள்ளார்கள். இருப்பினும் சோனியா மறுத்துவிட்டதாக அறியப்படுகிறது. இதனை அடுத்தே போரை உக்கிரப்படுத்தி சில தினங்களில் முடித்துவிடும்படி இந்தியா கூறியதோடு தனது அனுபவம் மிக்க ராணுவ தளபதிகள் சிலரை பலாலிக்கு அனுப்பியும் உள்ளது. அமெரிக்காவின் வெளியுறவுக் கொள்கையில் அது புலிகளுக்கு எதிராக இருந்தாலும் தனது சொந்த நலனிற்காக அது, ஒரு காலத்தில் புலிகளின் தலைமையை காக்க முனைந்துள்ளது என்பது உறுதியாகியுள்ளது. இதனை சிவசங்கர் மேனன் அவர்கள் தான் எழுதி வெளி யிட்டுள்ள நூலில் தற்போது மிகவும் தெளிவாக குறிப்பிட்டுள்ளார். ஆரம்ப காலத்தில் இந்தியாவுக்கும் அமெரிக்காவுக்கும் ஆதரவு போல இருந்து வந்த ரணில். தற்போது சீனாவுடன் கைகோர்த்துள்ள நிலை, இந்தி யாவையும் அமெரிக்காவையும் கடும் அதிருப்த்தியினுள் தள்ளியுள்ளது. இதனால் தற்போது குழம்பிப்போயுள்ள மைத்திரி, ரணிலோடு நேரடி மோதலில் ஈடுபட ஆரம்பித்துவிட்டதாக சிங்கள செய்திகள் குறிப்பிடுகிறது. சமீபத்தில் இந்தியாவோடு பகைத்துக்கொள்ள வேண்டாம் என்று, மகிந்த நேரடியாக ஒரு கருத்தை தெரிவித்துள்ளார். தற்போது இந்தியாவின் பார்வை மகிந்த பக்கம் திரும்பியுள்ளதாக கூறப்படுகிறது. இது அமெரிக்க ராஜதந்திரத்திற்கு கிடைத்த மிகப்பெரிய தோல்வி என்று கூறப்படுகிறது.


தொடர்ந்து ஆட்டம் காணும் ஆம் ஆத்மி..

டெல்லி:

டெல்லியில் ஆம் ஆத்மி கட்சியை சேர்ந்த எம்எல்ஏ தேவேந்திர குமார் ஷெராவத் பாஜகவில் இணைந்துள்ளார். கடந்த வெள்ளி அன்றுதான் ஆம் ஆத்மி எம்எல்ஏ அணில் பாஜ்பாய் பாஜகவில் இணைந்தார்.

ஆம் ஆத்மி கட்சிக்கு இது போதாத நேரம் என்றுதான் சொல்ல வேண்டும். வரிசையாக அந்த கட்சி நிறைய பிரச்சனைகளை சந்தித்து வருகிறது. காங்கி ரஸ் உடன் கூட்டணி வைக்க முடியாதது, அரவிந்த் கெஜ்ரிவாலை சாலையில் நபர் ஒருவர் கன்னத்தில் அறைந்தது என்று வரிசையாக நிறைய சோதனைகளை அக்கட்சி சந்தித்து வருகிறது.

ஏற்கனவே கட்சியில் உட்கட்சி பூசல் இருப்பதாக தகவல் வருகிறது. பாஜக ஆம் ஆத்மி எம்எல்ஏக்களை காசு கொடுத்து வாங்க பார்க்கிறது என்று டெல்லி முதல்வரும் ஆம் ஆத்மி கட்சி தலைவருமான அரவிந்த் கெஜ்ரிவால் குறிப்பிட்டு இருந்தார். நேரடியாக செய்தியாளர் சந்திப்பில் அவர் இப்படி குறிப்பிட் இருந்தார். ஆம் ஆத்மி எம்எல்ஏக்களுக்கு 10 கோடி கொடுப்பதாக அமித் ஷா பேரம் பேசி இருக்கிறார் என்று கெஜ்ரிவால் குறிப்பிட்டு இருந்தார். இந்த நிலையில்தான் கடந்த வெள்ளிக்கிழமை ஆம் ஆத்மி கட்சியை சேர்ந்த எம்எல்ஏ அணில் பாஜ்பாய் பாஜகவில் இணைந்தார்

இதையடுத்து தற்போது டெல்லியில் ஆம் ஆத்மி கட்சியை சேர்ந்த எம்எல்ஏ தேவேந்திர குமார் ஷெராவத் பாஜகவில் இணைந்துள்ளார். டெல்லியில் மத்திய பாஜக அமைச்சர் விஜய் கோயல் முன் அவர் பாஜகவில் இணைந்தார். 3 நாட்களில் 2 எம்எல்ஏக்கள் கட்சி மாறியது அரவிந்த் கெஜ்ரிவாலுக்கு அதிர்ச்சியை அளித்துள்ளது.


செல்வாக்கை இழந்து விட்டது பாஜக.. ரஜினிகாந்த் பரபரப்பு பேச்சு

சென்னை:

5 மாநிலத் தேர்தல் முடிவுகள் பாஜக செல்வாக்கு இழந்ததை காட்டுகிறது என்று நடிகர் ரஜினிகாந்த் பேட்டியளித்துள்ளார். தெலுங்கானா, மத்தியப் பிர தேசம், ராஜஸ்தான், சட்டீஸ்கர் மற்றும் மிசோரம் ஆகிய ஐந்து மாநில சட்டசபைகளுக்கும் நடந்த தேர்தலுக்கான முடிவுகள் தற்போது வெளியாகி வரு கிறது. ஐந்து தேர்தலிலும் பாஜக மோசமாக மண்ணை கவ்வியுள்ளது.

இந்த நிலையில் இந்த தேர்தல் முடிவுகள் குறித்து நடிகர் ரஜினிகாந்த் கருத்து தெரிவித்துள்ளார். சென்னை விமான நிலையத்தில் அவர் செய்தி யாளர்களுக்கு பேட்டியளித்தார். அதில், 5 மாநிலத் தேர்தல் முடிவுகள் பாஜக செல்வாக்கு இழந்ததை காட்டுகிறது. 5 மாநில தேர்தல் முடிவுகள் பாஜக விற்கு பெரும் பின்னடைவு, என்று பாஜகவிற்கு எதிராக 5 மாநில தேர்தல் முடிவுகள் குறித்து ரஜினிகாந்த் கருத்து தெரிவித்துள்ளார்.

கடந்த சில நாட்களுக்கு முன் பேட்டியளித்த ரஜினிகாந்த் பாஜக பலமான கட்சி கூட்டணி சேர்ந்து அதை எதிர்க்கும் கட்சிகள் பலமில்லாத கட்சிகள் என்று சூசகமாக குறிப்பிட்டு இருந்தார். இந்த நிலையில் அதற்கு எதிராக தற்போது ரஜினியே கருத்து தெரிவித்துள்ளார். இது பாஜகவிற்கு பெரிய அதிர்ச்சியை அளித்து இருக்கிறது. தமிழகத்தில் பாஜகவிற்கு கொஞ்சம் உறுதுணையாக இருந்த ரஜினி இப்படி பேசி இருப்பது பாஜவினரை அதிர்ச்சி அடைய வைத்துள்ளது.


3 வாகனங்கள் மோதல்: இளைஞர் பலி

குவா மூசாங், மூன்று வாகனங்கள் மோதிக் கொண்ட சம்பவத்தில் இளைஞர் பலியான வேளையில், ஐவர் பலத்த காயங்களுக்கு ஆளாகியுள்ளனர்.இச்சம்பவம் நேற்று முன்தினம் இரவு 10.30 மணியளவில் குவா மூசாங்கிலிருந்து கோல கிராயிக்கு செல்லும் சாலையின் 42ஆவது கிலோ மீட்டரில் நிகழ்ந்துள்ளது. கோல கிராயிலிருந்து குவா மூசாங்கை நோக்கி பயணித்த புரோட்டோன் வீரா ரகக் கார் கட்டுப்பாட்டை இழந்து எதிர் சாலைக்கு சென்றதால் இந்த விபத்து நிகழ்ந்துள்ளதாக குவா மூசாங் மாவட்ட போலீஸ் படைத் தலைவர் ரஜாப் அஹாட் இஸ்மாயில் தெரிவித்தார்.புரோட்டோன் வீரா ரகக் கார் எதிர் சாலை யில் வந்த புரோட்டோன் ஈஸ்வரா, ஹோண்டா சிட்டி ஆகிய கார்களை மோதியுள்ளது. இதனால் புரோட்டோன் வீரா காரின் முன் இருக்கையில் அமர்ந் திருந்த இளைஞர் உயிரிழந்துள்ளார். பலத்த காயங்களுக்கு ஆளானவர்கள் சிக்கு அரசு கிளினிக்கில் முதலுதவி பெற்ற பின்னர் குவா மூசாங் பொது மருத்துவமனைக்கு கொண்டு செல்லப் பட்டதாக அவர் சொன்னார்.


ராமேஸ்வரம் மீனவர்கள்மீது இந்தியக் கடலோரக் காவல்படையினர் துப்பாக்கிச்சூடு!

ராமேஸ்வரம் மீனவர்கள்மீது இந்திய கடலோரக் காவல் படையினர்  துப்பாக்கிச்சூடு நடத்திய சம்பவம் மீனவர்கள் மத்தியில் கொந்தளிப்பை ஏற்படுத்தியுள்ளது.
புயல்கால சேமிப்பு நிவாரண நிதியைப் படகு உரிமையாளர்களுக்கு வழங்காமல் நிறுத்தியதைக் கண்டித்தும் இலங்கைச் சிறையில் உள்ள மீனவர்களை விடுவிக்க வலியுறுத்தியும் கடந்த 5 நாள்களாக ராமேஸ்வரம் மீனவர்கள் வேலை நிறுத்தப் போராட்டத்தில் ஈடுபட்டு வந்தனர். இந்நிலையில் புயல் கால சேமிப்பு நிவாரண நிதியை அனைத்து மீனவர்களுக்கும் பெற்றுத்தர அமைச்சர் மணிகண்டன் உறுதி அளித்ததைத் தொடர்ந்து மீனவர்கள் தங்கள் போராட்டத்தைக் கைவிட்டனர்.

இதைத் தொடர்ந்து 5 நாள்களுக்குப் பின் ராமேஸ்வரம் மீனவர்கள் மீன்பிடிப்பதற்காக இன்று காலை 500-க்கும் மேற்பட்ட விசைப்படகுகளில் கடலுக்குள் சென்றனர். இந்நிலையில் ராமேஸ்வரம் மீனவர்கள்மீது இந்திய கடலோரக் காவல் படையினர் ரப்பர் குண்டுகளைப் பயன்படுத்தித் துப்பாக்கிச்சூடு நடத்தியுள்ளனர். இதில் பிச்சை என்ற மீனவர் காயமடைந்த நிலையில் அந்தப் படகைச் சுற்றி வளைத்த இந்திய கடலோரக் காவல் படையினர் தங்கள் கட்டுப்பாட்டில் கொண்டு வந்தனர். பின்னர், இந்திய கடல் பகுதியில் வைத்து, துப்பாக்கிச் சூட்டுக்கு உள்ளான படகில் இருந்த மீனவர்களிடம் விசாரணை நடத்தி வருகின்றனர். இதனால் காயம் அடைந்த மீனவர் கரைக்கு திரும்புவதில் தாமதம் ஏற்பட்டுள்ளது.
இதுவரை இலங்கைக் கடற்படையினரே இந்திய மீனவர்கள்மீது துப்பாக்கிச்சூடு நடத்தி வந்த நிலையில் தற்போது இந்திய கடற்படையினரே நம் மீனவர்கள்மீது துப்பாக்கிச்சூடு நடத்தியிருப்பது மீனவர்களிடையே கொந்தளிப்பை ஏற்படுத்தியுள்ளது.


பிலிப்பைன்சில் சக்தி வாய்ந்த நிலநடுக்கம். சுனாமி எச்சரிக்கை!

பிலிப்பைன்சில் இன்று ஏற்பட்ட சக்தி வாய்ந்த நிலநடுக்கத்தால், சுனாமி வருவதற்கு வாய்ப்பு உள்ளது என்று எச்சரிக்கை விடுக்கப்பட்டுள்ளது. பிலிப் பைன்ஸ் நாட்டின் Mindanao என்ற பகுதியில் 7.2 ரிக்டர் அளவிற்கு நிலநடுக்கம் ஏற்பட்டுள்ளது. இதனால் இதன் அருகே உள்ள இந்தோனிஷியா உட்பட 300 கி.மீற்றர் அளவிற்கு சுனாமி அலைகள் வர வாய்ப்பு உள்ளதாக சுனாமி எச்சரிக்கை மையம் எச்சரிக்கை விடுத்துள்ளது. ஆனால் அமெரிக்காவைச் சேர்ந்த புவியல் ஆய்வாளர்கள் இந்த நிலநடுக்கம் 6.8ரிக்டர் என்று தெரிவித்துள்ளனர். மேலும் இது குறித்து இன்னும் முழு மையான தகவல்கள் தெரிவிக்கப்படவில்லை. சுனாமி எச்சரிக்கை விடுக்கப்பட்டுள்ளதால் அந்நாட்டு மக்கள் அச்சத்தில் உள்ளனர்.


துப்பாக்கி வைத்திருந்த ஆடவர் கைது!

உரிமம் இல்லாமல் துப்பாக் கியும் குண்டுகளையும் வைத்திருந்த குற்றத்திற்காக 32 வயதுமிக்க மெக்கானிக் கடந்த செவ்வாய்க்கிழமையன்று கைது செய்யப்பட்டார்.சிறப்பு ஓப்ஸ் சந்தாஸை முன்னிட்டு மேற்கொள்ளப் பட்ட இந்தச் சோதனையில் இங்குள்ள கம்போங் சீசிக் லந்தாய், கோல கெட்டிலில் உள்ள அவரது வீட்டில் துப் பாக்கியும் குண் டுகள் கண்டெடுக்கப்பட்டன. வீட்டிற்கு வெளியே கல்லின் இடுக்கில் துப்பாக்கியும் குண்டுகளும் நெகிழி மற்றும் துணியால் சுற்றப்பட்ட பொட்டலத்தில் இருந்ததாகக் கெடா தலைமை காவல்துறை அதிகாரி டத்தோ அஸ்ரி யூசோப் தெரிவித்தார். குற்றம் சாட்டப்பட்ட ஆடவர் மீது போதைப்பொருள் தொடர் பான குற்றமும் இதற்கு முன்பு பதிவு செய்யப் பட்டுள்ளது. தற்போது அவர் துருப்பிடித்திருந்த துப்பாக்கியையும் குண்டுகளையும் வைத்திருந்ததன் நோக்கமே ஆராயப்பட்டு வருவதாகவும் விசாரணையின் பொருட்டு வரும் செவ்வாய் வரை கைது செய்யப்பட்ட ஆடவர் காவலில் தடு த்து வைக்கப்பட்டுள்ளத ாகவும் அவர் மேலும் குறிப்பிட்டார்.


பொள்ளாச்சி ஆபாச வீடியோக்களும் ஆளுங்கட்சிப் புள்ளிகளும்..!

``பொள்ளாச்சியில் கல்லூரிப் பெண்களை மிரட்டி ஆபாச வீடியோ எடுத்த அரக்கர்கள் குறித்து வெளிவந்திருக்கும் தகவல்களும், அவர்களின் பின்னணி குறித்து எழுந்திருக்கும் சந்தேகங்களும் தேர்தல் பரபரப்பைத் தாண்டி தமிழர்களின் இதயங்களை நொறுக்கியிருக்கிறது. இந்த அசாதாரண சூழலில்தான் பத்திரிகையாளர்கள் சந்திப்பில் `இதில் 100 சதவிகிதம் அரசியல் தொடர்பு இல்லை' என்று  அடித்துச் சொல்லி அதிரடி கிளப்பியிருக்கிறார் கோவை எஸ்.பி பாண்டியராஜன். எந்த அடிப்படையில் இதைச் சொல்கிறார் எஸ்.பி? பொள்ளாச்சி விவகாரத்தில் இதுவரை என்ன நடந்திருக்கிறது என்பது குறித்த ஓர் அலசல்...

எப்படி அகப்பட்டது இந்த அரக்கக் கும்பல்?

பொள்ளாச்சியை அடுத்த ஜோதிநகரைச் சேர்ந்த ரிஷ்வந்த் என்கிற சபரிராஜன், கடந்த சில தினங்களுக்கு முன்பு காதலிப்பதாகச் சொல்லி ஒரு கல்லூரி மாணவியை `அவுட்டிங்' அழைத்துச் செல்கிறான். சென்ற இடத்தில் திருநாவுக்கரசு, சதீஷ், வசந்தகுமார் உள்ளிட்ட தன் மூன்று கூட்டாளிகளோடு சேர்ந்து அந்தப் பெண்ணுக்குப் பாலியல் துன்புறுத்தல்களைக் கொடுத்துள்ளான் சபரிராஜன். பின்பு நான்குபேரும் சேர்ந்து அந்தப் பெண்ணைக் கட்டாயப்படுத்தி ஆடைகளைக் களைந்து ஆபாச வீடியோ எடுத்துள்ளார்கள். சம்பவ இடத்திலேயே அந்தப் பெண் அணிந்திருந்த செயினைப் பறித்துக்கொண்ட அந்தக் கும்பல், அந்த ஆபாச  வீடியோவை வைத்துக்கொண்டு அந்தக் கல்லூரிப் பெண்ணிடம் பணம் கேட்டு மிரட்டியுள்ளார்கள். இந்த மிரட்டல்  தகவலை அறிந்த பாதிக்கப்பட்ட பெண்ணின் அண்ணன் மற்றும் அவரின்  நண்பர்கள், சம்பந்தப்பட்ட நபர்களைப் பிடித்து விசாரித்துள்ளார்கள். அந்த விசாரணையில்தான் அந்தக் கும்பலின் செல்போனில் ஏராளமான கல்லூரிப் பெண்களின் ஆபாச வீடியோக்கள் இருந்தது கண்டுபிடிக்கப்பட்டுள்ளது. அதன் பிறகே, அவர்கள் போலீஸிடம் சென்று புகார் கொடுத்து அந்த வீடியோக்களையும் ஒப்படைத்துள்ளார்கள்.

கைதானது யார் யார்?

இதுதொடர்பாக கடந்த 24ம்தேதி, பொள்ளாச்சி கிழக்குக் காவல்நிலையத்தில் வழக்கு பதிவு செய்யப்பட்டது. 25-ம் தேதி, சபரிராஜன், சதீஷ், வசந்தகுமார் ஆகிய மூன்று பேரையும் பொள்ளாச்சி போலீஸார் கைது செய்தனர். தலைமறைவான முக்கியக் குற்றவாளி திருநாவுக்கரசு, `இந்த விவகாரத்தில் மிகப்பெரிய அரசியல் தொடர்புகள் இருப்பதாகவும், உயிரே போனாலும் நான் அதைச் சொல்வேன்’ என்றும் வாட்ஸ் அப் மூலம் ஆடியோ வெளியிட்டு பரபரப்பைக் கிளப்பினார். இதற்கிடையில், வழக்கை வாபஸ் வாங்கச் சொல்லி புகார் கொடுத்த கல்லூரிப் பெண்ணின் அண்ணனை மிரட்டியது மற்றொரு கும்பல். இந்த வழக்கில், செந்தில், பொள்ளாச்சி 34வது வட்ட ஜெயலலிதா பேரவைச் செயலாளர் `பார்’ நாகராஜ், பாபு, ஆச்சிப்பட்டி வசந்தகுமார் ஆகிய நான்குபேர் கைது செய்யப்பட்டனர்.

இந்த நால்வரில் `பார் நாகராஜ்’ என்பவரை  ரிமாண்ட் செய்ய முடியாது எனக்கூறி அப்போதே வெளியில் விட்டுவிட்டார் மாஜிஸ்திரேட்.  அது பெரும் சர்ச்சையானது. அ.தி.மு.க உறுப்பினரான பார் நாகராஜனின் பெயரை எஃப்.ஐ.ஆரில் சேர்க்காமல் நீதிமன்றத்தில் நிறுத்தியதால்தான் அவரை ரிமாண்ட் செய்ய முடியவில்லை என்று கூறப்பட்டது.

ஃப்.ஐ.ஆரில் பெயர் சேர்க்கப்படாத `பார் நாகராஜனை’ நீதிமன்றம் வரை கொண்டு சென்றதற்கான இரண்டு காரணங்கள் உலா வருகின்றன. அரசியல் தொடர்புகள் இருப்பதாக வெளியான தகவலைப் பூசி மெழுகுவதற்காகத்தான் பார் நாகராஜனைக் கடைசியாகக் கொண்டு சென்றார்கள் என்று ஒரு காரணமும் பார் நாகராஜன் அ.தி.மு.க உறுப்பினர் என்பதால் அவர் பெயரை முதலில் எஃப்.ஐ.ஆரில் சேர்க்காமல்விட்டு பின்பு சமாளித்தார்கள் என்று மறு காரணமும் சொல்லப்படுகிறது. (எது உண்மை என்பது இந்த விவகாரத்தில் எல்லாம் அறிந்த போலீஸுக்கே வெளிச்சம்!) இறுதியாக கடந்த 5-ம் தேதி, திருநாவுக்கரசை பொள்ளாச்சியில் வைத்து கைது செய்தது காவல்துறை. திருநாவுக்கரசின் கைது போலீஸின் முயற்சியால் நடக்கவில்லை. 24-ம் தேதியிலிருந்து தண்ணி காட்டிக்கொண்டிருந்த திருநாவுக்கரசை போலீஸாரால் கைது செய்ய முடியவில்லை. `நான் நாளைக்குப் பொள்ளாச்சி வருகிறேன்' என்று 4-ம் தேதி வீடியோ வெளியிட்டு தானாகவே வந்து சரணடைந்தார் திருநாவுக்கரசு. ஆனால், ஏதோ தாங்களாகவே தேடிப்பிடித்ததைப் போல பில்ட்-அப் கொடுத்துக் கொண்டது போலீஸ்.

20 பேர் கொண்ட கும்பல் ... அரசியல் தொடர்புகள்...

இந்தக் குளறுபடிகளுக்கு மத்தியில் இதில் அரசியல் புள்ளிகளுக்குத் தொடர்பு இருக்கிறது என்ற குற்றச்சாட்டு பொள்ளாச்சியில் கொழுந்துவிட்டு எரியத் தொடங்கியது. இந்தக் கும்பலின் பின்புலம் குறித்து அறிந்தவர்கள் இதில் அ.தி.மு.க புள்ளியின் வாரிசுகளுக்குத் தொடர்பு இருப்பதாகச் சந்தேகித்தார்கள். திருநாவுக்கரசு வெளியிட்ட  வாட்ஸ்அப் ஆடியோ மற்றும் வீடியோ பதிவுகள் அந்தக் குற்றச்சாட்டுக்கு வலுசேர்த்தது. கல்லூரிப் பெண்கள் மட்டுமல்ல திருமணமான பெரிய இடத்து பெண்களும் இந்தக் கும்பலிடம் சிக்கி கோடிக்கணக்கில் பணத்தை இழந்துள்ளார்கள் என்றும் இவர்களிடம் சிக்கிய பெண்கள் பலர் அரசியல்வாதிகளின் வாரிசுகளுக்கு அனுப்பி வைக்கப்பட்டார்கள் என்றும் வெடித்துக் கிளம்பிய தகவலால் ஒட்டுமொத்த பொள்ளாச்சியும் உறைந்துபோனது.

இந்த மோசமான குற்றவாளிகளுக்கு ஆதரவாக எந்த வழக்கறிஞர்களும் ஆஜராகக் கூடாது என்று தீர்மானம் நிறைவேற்றியது பொள்ளாச்சி வழக்கறிஞர்கள் சங்கம். தி.மு.கவும், மாதர் சங்கமும் குற்றவாளிகளுக்கு எதிராக ஆர்ப்பாட்டம் நடத்தியது. இதற்கிடையில், கடந்த 1-ம் தேதி, பொள்ளாச்சி அ.தி.மு.க எம்-பி மகேந்திரன் கோவை எஸ்.பி பாண்டியராஜனைச் சந்தித்து இந்த விவகாரத்தில் சம்பந்தப்பட்ட குற்றவாளிகள் மீது எந்தவித பாரபட்சமும் இல்லாமல் கடுமையான நடவடிக்கை எடுக்க வேண்டும்’ என்று மனு கொடுத்துவிட்டு இதில் அ.தி.மு.கவுக்கு எந்தவகையிலும் தொடர்புகிடையாது.

குற்றவாளிகளுக்குத் தூக்கு தண்டனை வாங்கிக் கொடுப்போம் என்று ஊடகங்களின் முன்னால் வார்த்தைகளால்  வாள் வீசிச் சென்றார்’ அதுவும் சர்ச்சைக்குள்ளானது. ஆட்சியில் இருப்பவர்களே நடவடிக்கை எடுக்கச் சொல்லி  புகார் கொடுக்க காவல் நிலையத்திற்கு வருகிறார்களே... இது நாடகமாகத் தெரிகிறது. நெருப்பில்லாமல் புகையாது என்று வாதம் கிளம்பி விஸ்வரூபம் எடுக்கத் தொடங்கியது இந்த விவகாரம்.

நான்கு வீடியோக்கள்… 100சதவிகிதம்... எப்படிச் சொல்கிறார் எஸ்.பி?

அ.தி.மு.க கூட்டணி நீங்கலாக தமிழகத்தில் உள்ள அரசியல் கட்சிகள், மகளிர் அமைப்புகள், திரைத்துறையினர் எனப் பலரும் இந்தப் பொள்ளாச்சி பயங்கரத்திற்கு எதிராகக் குரல்கொடுக்கத் தொடங்கியதால் ஏற்பட்ட நெருக்கடியின் காரணமாக நேற்று பத்திரிகையாளர்களைச் சந்தித்தார் கோவை எஸ்.பி.பாண்டியராஜன். அப்போது அவர் தெரிவித்த அழுத்தமற்ற மேலோட்டமான தகவல்கள் இந்த வழக்கில் போலீஸின் செயல்பாடு எந்த அளவுக்கு பலவீனமாக இருக்கிறது என்பதை அம்பலப்படுத்துகிறது.

பாதிக்கப்பட்டு புகார் கொடுத்த பெண்ணின் தரப்பில் உள்ளவர்கள் மூலம்தான் 50-க்கும் மேற்பட்ட வீடியோக்கள் இருப்பதாக தகவல் வெளியானது. ஆனால், நான்கே வீடியோக்கள்தாம் இருந்ததாக எஸ்.பி சொல்கிறார். குற்றவாளிகளை ஏன் போலீஸ் கஸ்டடியில் வைத்து விசாரணை நடத்தவில்லை என்ற பத்திரிகையாளர்களின் கேள்விக்கு, `அதற்கான அவசியம் ஏற்படவில்லை. தேவைப்பட்டால் விசாரணை நடத்துவோம்’ என்கிறார்.

அடுத்தடுத்து கேட்கப்படும் கேள்விகளுக்கும் தேவைப்பட்டால் விசாரணை நடத்துவோம் என்கிறார். அரசியல் தொடர்புகள் இருப்பதாக திருநாவுக்கரசு ஆடியோ வெளியிட்டாரே என்று கேட்கும்போது, குற்றவாளிகள் சொல்வதை நம்பக்கூடாது என்கிறார். கூடவே இதுகுறித்த தவறான தகவல் பரப்பு பவர்கள் கடுமையாக தண்டிக்கப்படுவார்கள் என்று எச்சரிக்கை விடுத்துள்ள அவர்,  இதில்  `100சதவிகிதம் அரசியல் வாரிசுகளுக்குத் தொடர்பு கிடையாது’ என்று அடித்துச் சொல்லியுள்ளார்.

இந்தப் புள்ளியில்தான் எஸ்.பி-யின் வாதத்தில் சந்தேகம் வலுக்கிறது. விசாரணையே இன்னும் முடிவ டையவில்லை. குறைந்தபட்சம் குற்றவாளிகள் போலீஸ் கஸ்டடியில் எடுத்துக்கூட விசாரிக்கப்படவில்லை. இந்தச் சூழலில் எந்த அடிப்படையில் 100 சதவிகித உத்தரவாதம் தருகிறார்? எஸ்.பி இதோடு மட்டும் நிறுத்திக்கொள்ளவில்லை. இந்தக் குற்றத்திற்கு எதிராக ஆர்ப்பாட்டம் நடத்த தி.மு.க-வுக்கு அனுமதி அளிக்கப்பட மாட்டாது என்றும் கூறியுள்ளார். விசாரணையை முழுமையாக முடிக்காமல் முதல்கட்ட விசாரணையை வைத்துக்கொண்டே போலீஸ் இப்படிச் சொல்வது எந்த வகை நியாயம் என்று தெரியவில்லை.”

பாதிக்கப்பட்ட பெண்களின் எண்ணிக்கையைத் தாண்டி ஏதோவோர் உண்மை மறைக்கப்படுகிறது என்பது மட்டும் எல்லோருக்கும் தெரிகிறது.


இடைநிலைப்பள்ளியின் முன் குண்டர் கும்பல் அராஜகம்!

இடைநிலைப்பள்ளியின் முன் மோட்டார் சைக்கிள்களைக் கொண்டு அராஜகம் புரிந்ததாக நம்பப்படும் 18 பேரை போலீஸ் சிறப்புக் குழு நேற்று கைது செய்துள்ளது. போலீசார் மேற்கொண்ட அதிரடி நடவடிக்கையில் கைது செய்யப்பட்ட இந்த 18 பேரில் 13 பேர் மாணவர்கள் என்றும் 5 பேர் பள்ளி யிலிருந்து நிறுத்தப்பட்டவர்கள் என்றும் போலீஸ் தரப்பு கூறியது. கிள்ளான், ஸ்ரீ அண்டலாஸ் இடைநிலைப்பள்ளியின்முன் ‘24’ குண்டர் கும்பல் என்று எழுதப்பட்ட பதாகைகளைப் பிடித்துக் கொண்டு மோட்டார் சைக்கிள் களில் அராஜகம் செய்த இந்த கும்பலின் காணொளி ஒன்று சமூக வலைதளங்களில் பரவியதைத் தொடர்ந்து போலீசார் அவர்களைக் கைது செய்தனர். பள்ளிக்கு முன் இந்த தகாத செயலைப் புரிந்த நபர்களை கிள்ளான் சுற்று வட்டாரத்தில் போலீசார் கைது செய்தனர். இதனைத் தொடர்ந்து ‘24’ குண்டர் கும்பலைச் சேர்ந்த இன்னும் பலரைப் போலீசார் கைது செய்வர் என்று போலீஸ் படைத் தலைவர் டான்ஸ்ரீ காலிட் அபுபாக்கார் நேற்று எச்சரித்துள்ளார். பள்ளி மாணவர்களைக் குண்டர் கும்பல் உறுப்பினர்களாக சேர்த்துக்கொள்ளப்படுவதை தடுக்க போலீஸ் இன்னும் பல முயற்சிகளையும் எடுக்கும் என்று அவர் சொன்னார். நேற்று முன்தினம் இரண்டு வீடியோ கிளிப்புகள் சமூகத் தளங்களில் பரவலாக பரவி வந்துள்ளது. அதில் ஒன்றில், தமிழ்த் திரைப்படங் களில் வருவதைப் போல சில இளைஞர்கள், மோட்டார் சைக்கிகளில் சவாரி செய்து கொண்டு குண்டர் கும்பல் பதாகைகளை ஏந்திக்கொண்டு பள்ளிமுன் சத்தமிட்டவாறு சுற்றி வந்துள்ளனர். அனைவருமே தலைக்கவசம் அணிந்து இருந்தனர். சுமார் 45 நிமிடம் ஓடக்கூடிய அந்த வீடியோ கிளிப்பில் உள்ள பெரும்பாலோர் இந்திய இளைஞர்கள் ஆவர். இன்னும் சிலர் பட்டாசுகளை சங்கிலித் தொடரைப் போல தரையில் வைத்து வெடி சத்தத்தை உண்டாக்கியுள்ளனர். காதுகளை மூடிக்கொள்ளும் அள விற்கு இதன் பயங்கரச் சத்தம் பள்ளியையே அதிரவைத்துள்ளது. பள்ளி வெளிவளாகமே புகை மண்டலத்தினால் சூழ்ந்திருந்தது. மற்றொரு வீடியோ கிளிப்பிலும் சம்பந்தப்பட்ட இளைஞர்கள் பள்ளியின் முன் அதே போன்ற அராஜகத்தை புரிந்துள்ளனர். பள்ளி நேரத்தில் நடந்த இந்த சம்பவத்தினால் மாண வர்கள் படிப்பில் கவனம் செலுத்த முடியாமல் வெளியே நின்று வேடிக்கை பார்க்கத் தொடங்கியுள்ளனர். இந்த சம்பவத்தில் ஈடுபட்டுள்ளதாக நம்பப்படும் மேலும் பலர் கைது செய்யப்படக்கூடிய சாத்தியம் இருப்பதை காலிட் அபுபக்கார் உறுதிப்படுத்தினார்.


இலங்கைக்கு பயணம் மேற்கொண்டுள்ள இந்தியாவின் பிரபல நடிகை

இந்தியாவின் பிரபல நடிகையான சோனம் கபூர் இலங்கைக்கு பயணம் மேற்கொண்டுள்ளார். விடுமுறையை கழிக்கும் நோக்கில் தற்போது அவர் இலங் கையில் தங்கியுள்ளார். தனது சிறந்த நண்பியான இலங்கை நடிகை ஜெக்குலின் பெர்னாண்டஸின் அழைப்பை ஏற்று அங்கு சென்றுள்ளார் என இந்திய ஊடகங்களில் செய்தி வெளியாகின. சோனம் கபூர் இப்பயணத்தின் போது எடுத்த சில புகைப்படங்களை தனது சமூக வலைத்தள பக்கங்களில் வெளியிட் டுள்ளார்.


14 வயது சிறுமி மானபங்கம்!

ஜார்ஜ்டவுன்: வயது குறைந்த பெண்ணை பாலியல் வல்லுறவில் ஈடுபடுத்திய கல்லூரி மாணவன் மீது நேற்று நீதிமன்றத்தில் குற்றஞ்சாட்டப் பட்டது. கடந்த பிப்ரவரி 26ஆம் தேதி, இரவு 8 மணிக்கு பாயான் லெப்பாஸ், சுங்கை ஆராவில் அக்கல் லூரி மாணவனான முகமட் அஜிம் அச்சிறுமியுடன் தவறான முறையில் நடந்து கொண்டதாக போலீசில் புகார் செய்யப்பட்டது. நேற்று நீதிமன்றத்திற்கு கொண்டு வரப்பட்ட மாணவன் தன் மீதான குற்றத்தை மறுத்து விசாரணை கோரினான். வழக்கை விசாரித்த நீதிபதி, மாணவனுக்கு ஒரு நபர் உத்தரவாதத்தில், வெ.8,000 ஜாமினில் விடுவித்தார்.


தாணுவின் விக்ரம்பிரபு நடிக்கும் துப்பாக்கி முனை  கபாலி, தெறி படங்களை தன் மகன் இயக்கத்தில் இந்திரஜித் படத்தை தயாரித்தார் கலைப்புலி தாணு. இப்படம் அண்மையில் ரிலீஸ் ஆகி தற்போது வரை ஓடிக்கொண்டிருக்கிறது.

இந்நிலையில் தன் அடுத்த படத்தையும் ஆரம்பித்துவிட்டார் தாணு. இப்படத்திற்கு துப்பாக்கி முனை என்று பெயரிட்டுள்ளனர். விஜய் நடிப்பில் ‘துப்பாக்கி’ படத்தை தயாரித்திருந்தார். தற்போது துப்பாக்கி முனை என்று பெயரிட்டுள்ளார் என்பது குறிப்பிடத்தக்கது.  இப்படத்தை நாலு பேருக்கு நல்லதுனா எதுவும் தப்பில்ல’ படத்தை இயக்கியவர் தினேஷ் செல்வராஜ் இயக்குகிறார்.

இந்திரஜித் புகழ் ராசாமதி ஒளிப்பதிவு செய்ய, எல்.வி.முத்துகணேஷ் இசையமைக்கிறார். புவன் சீனிவாசன் எடிட்டிங் பணிகளை மேற்கொள்ள, அன்பறிவ் சண்டைப் பயிற்சிகளை கவனித்துக் கொள்கின்றனர். ‘துப்பாக்கி முனை’ படத்தின் முன்னோட்டத்தை வெளியிட்டுள்ளனர். ஆனால் படத்தின் நாயகி யார் என்பதை படக்குழு இன்னும் அறிவிக்கவில்லை. 2014 வெளியான விக்ரம் பிரபுவின் அரிமா நம்பி படத்தையும் தயாரித்தவர் தாணு என்பது குறிப்பி டத்தக்கது.


245 கிராம் எடையுடன் பிறந்த குழந்தை உடல் நலம் தேறியது

நியூயார்க்,

உலகிலேயே மிகச்சிறிய அளவில் 245 கிராம் எடையுடன் பிறந்த குழந்தை, தற்போது 2 கிலோ 200 கிராம் எடைக்கு தேறி உள்ளது.

அமெரிக்காவின் கலிபோர்னியா மாநிலம், சான்டியாகோ நகரில் உள்ள மருத்துவமனையில் கடந்த ஆண்டு டிசம்பர் மாதம் ஒரு கர்ப்பிணி அனு மதிக்கப்பட்டார். அப்போது அவரின் வயிற்றில் வளரும் கருவுக்கு 23 வாரங்கள் 3 நாட்கள் மட்டுமே ஆகி இருந்தது. ஆனால் அந்த கரு, ஆபத்தான நிலை யில் இருப்பதாகவும், உடனடியாக அறுவை சிகிச்சை மூலம் எடுக்காவிட்டால் தாயின் உயிருக்கு ஆபத்து என்றும் மருத்துவர்கள் தெரிவித்தனர். இதை யடுத்து, அறுவை சிகிச்சை மூலம் கர்ப்பிணி வயிற்றில் இருந்து பெண் குழந்தை எடுக்கப்பட்டது. அப்போது குழந்தையின் எடை 245 கிராம் மட்டுமே இருந்தது. இதனால் அந்த குழந்தை பிறந்த ஒரு மணிநேரத்தில் இறந்துவிடும் என்று மருத்துவர்கள் கூறினர்.

ஆனால், மருத்துவர்களே வியக்கும் வகையில், அந்த குழந்தை தனது உயிரை தக்க வைக்க தொடர்ந்து போராடியது.  இதன் பலனாக ஏறக்குறைய 6 மாத காலத்துக்கு பிறகு தற்போது அந்த குழந்தை உடல் நலம் தேறி, நலமுடன் இருக்கிறது. பிறக்கும்போது, வெறும் 245 கிராம் எடையில் இருந்த அந்த குழந்தை தற்போது 2 கிலோ 200 கிராம் எடைக்கு தேறி உள்ளது. இதையடுத்து இந்த மாத தொடக்கத்தில் தாயும், சேயும் பாதுகாப்பாக வீட்டுக்கு அனுப்பப்பட்டனர்.


மு.க.ஸ்டாலினுக்கு ட்வீட் மூலம் பதிலளித்த சுஷ்மா!

கத்தார் தடை விவகாரத்தில், தி.மு.க செயல் தலைவர் மு.க.ஸ்டாலின் விடுத்த கோரிக்கைக்கு, வெளியுறவுத்துறை அமைச்சர் சுஷ்மா ஸ்வராஜ் ட்விட் டரில் பதில் அளித்துள்ளார். கத்தாரில் வாழும் இந்தியர்களின் பாதுகாப்பை உறுதிசெய்ய வேண்டும்' என்று வெளியுறவுத்துறை அமைச்சர் சுஷ்மா ஸ்வராஜுக்கு ஸ்டாலின் கடிதம் அனுப்பினார். ஸ்டாலின் அனுப்பிய கடிதத்தில், ’கத்தார் உடனான உறவுகளை அரபு நாடுகள் துண்டித்துள்ளதால், அங்கு பதற்றமான சூழல் நிலவுகிறது. இதனால், கத்தாரில் வாழும் தமிழகர்கள் உள்ளிட்ட இந்தியர்களின் நிலை தெரியாமல், இங்குள்ள அவர்களின் உறவினர்கள் கவலையடைந்துள்ளனர். அங்குள்ள இந்தியர்களின் பாதுகாப்பை, வெளியுறவுத்துறை அமைச்சகம் உறுதி செய்ய வேண்டும். இந்த விவகாரத்தில், ஏற்கெனவே நடவடிக்கை எடுத் திருப்பீர்கள் என்று நம்புகிறேன். கத்தார் தலைநகரம் தோஹாவில் உள்ள தூதரகத்தைத் தொடர்புகொண்டு நடவடிக்கை எடுக்க வேண்டும்’ என்று வலி யுறுத்தியிருந்தார். சுஷ்மாவுக்கு அனுப்பிய கடிதத்தைத் தன் ட்விட்டர் பக்கத்திலும் பகிர்ந்திருந்தார் ஸ்டாலின். அந்தப் பதிவுக்கு, சுஷ்மா ஸ்வராஜ் ரிப்ளை செய்துள்ளார். ’கத்தாரில் உள்ள ஒவ்வொரு இந்தியரின் பாதுகாப்பும் எங்களுக்கு முக்கியம். அனைவரும் பாதுகாப்பாக உள்ளனர்’ என்று ட்வீட் செய்துள்ளார். சமூக வலைதளங்களால் அரசியல் தலைவர்களின் அணுகுமுறை மாறிவருகிறது. கோரிக்கையை ட்விட்டர் வாயிலாகக் கேட்டதற்கு, உடனடி யாக ட்விட்டரிலேயே பதிலும் கிடைத்துவிட்டது.


ஓ.பன்னீர் & தோனி! இன்றைய தேதியில் மிக மிக முக்கியமான செலிப்பிரிட்டிகள்!

'தன்மானத் தமிழர்' ஓ.பி.எஸ் - 'தங்கத் தலைவன்' தோனி இருவருமே இன்றைய தேதியில் மிக மிக முக்கியமான செலிப்பிரிட்டிகள். என்னதான் ஏரியா வேற வேற என்றாலும், இவர்கள் இருவருக்கும் இடையில் எக்கச்சக்கமான ஒற்றுமைகள் இருக்கின்றன என்பது ஒரு மத்தியான வேளையில் 'சின்னம்மா சபதம்' படம் பார்த்தபோது உறைத்தது. அந்த அரிய கண்டுபிடிப்புகள் உங்கள் பார்வைக்கு...

அதிகம் கிரிக்கெட் பார்க்காத வெளிநாட்டு ரசிகர்கள் தோனிதான் இந்திய அணியின் கேப்டன் எனச் சொன்னால் நம்பவே மாட்டார்கள். காரணம், வேர்ல்ட் கப் ஜெயித்த கேப்டன் என்ற பெருமையோ, பந்தாவோ அவருக்கு இருக்கவே இருக்காது. இந்த எளிமை விஷயத்தில் தோனி பரங்கிமலை என்றால், ஓ.பி.எஸ் பழநிமலை. நான்தான் முதல்வர் என்பதை ஓ.பி.எஸ்ஸே நம்ப மாட்டார். பணிவுன்னா பணிவு... அப்படி ஒரு பணிவு!

* எவ்வளவு பெரிய கோப்பையானாலும் சரி, ஜெயிக்கும் வரைதான் தோனி நட்ட நடுவில் இருப்பார், கொண்டாட்டங்களிலோ, கோப்பை வாங்கும் தருணத்திலோ தோனி எப்போதும் ஒதுக்குப்புறம்தான். ஓ.பிஎஸ்ஸும் அப்படியே. தமிழ்நாடே அதிர்ந்து குலுங்கும் போராட்டமாக இருந்தாலும் சரி, அ.தி.மு.க-வே உடையப்போகும் அபாயமானாலும் சரி... ஓ.பி.எஸ் இருக்கும் இடமே தெரியாது. அமைதியே வடிவாய் ஒதுங்கியிருப்பார்.

* தோனியின் ஸ்பெஷலே கெட்டப் சேஞ்ச்தான். சடை முடியோடு ஒரு சீஸன், சம்மர் கட்டில் ஒரு சீஸன், சால்ட் அண்ட் பெப்பெரில் ஒரு சீஸன்... என வெரைட்டி காட்டி வெளுத்து வாங்குவார். ஓ.பி.எஸ் அடிக்கடி கெட்டப் மாற்றுவதில்லை என்றாலும், வெரைட்டி நிச்சயம் உண்டு. கொஞ்ச காலம் வெள்ளை வெளேரென தாடி வைத்து சுற்றிக்கொண்டிருந்தார். அப்புறம் ட்ரிம் செய்த தாடியோடு கொஞ்சநாள். இப்போது க்ளீன் ஷேவ்.

* மொத்த நாடும் கம்மென தூங்கத் தயாராகும்போது திடீரென, 'கேப்டன் பதவியிலிருந்து விலகுகிறேன்' என்பார். 'ஓய்வு பெறுகிறேன்' என்பார். இந்தத் திடீர் திடீர் அறிவிப்புகள் தோனி ஸ்பெஷல். ஓ.பி.எஸ்ஸும் இதே மாதிரிதான். ஓ.பி.எஸ்தான் இனி பவர் ப்ளேயர் என எல்லோரும் எதிர்பார்க்கும்போது, 'சின்னம்மா சரணம்' என அறிவிப்பு விடுவார். 'சாஃப்ட்டா டீல் பண்ணுவார்' என எதிர்பார்க்கும்போது போலீஸை விட்டு அடித்து விரட்டுவார். புரியாத புதிர் பாஸ் நீங்க!

* என்னதான் கோப்பைகள் பல வென்ற கேப்டனாக இருந்தாலும் இவருக்கு எதிரிகள் அணி நிர்வாகத்திலேயேதான். 'வயசாயிடுச்சு, கோஹ்லிக்கு வழிவிடுங்க', 'ஃபார்ம்ல இல்லை, ரிட்டையர்் ஆகிடுங்க' என குடைச்சல் கொடுத்துக்கொண்டே இருப்பார்கள். அதேபோல் ஓ.பி.எஸ் என்னதான் சாஃப்ட் சி.எம்-மாக இருந்தாலும், 'செல்லாது செல்லாது... சின்னம்மாவுக்கு வழிவிடுங்க' என சொந்தக் கட்சியிலேயே வேட்டு வைப்பார்கள்.

* தோனிக்கும் சரி, ஓ.பி.எஸ்ஸுக்கும் சரி... சென்னையின் ஒரு குறிப்பிட்ட ஏரியாதான் செம ராசி. அது சேப்பாக்கம்! அதுநாள் வரை கேப்டனாக இருந்த தோனி லோக்கல் தல ஆனது சேப்பாக்கத்தின் சூப்பர் கிங்ஸுக்கு கேப்டனான பின்னர்தான். அதேபோல வெறும் அமைச்சராக இருந்த ஓ.பி.எஸ் முதலமைச்சரானதும் சேப்பாக்கம் எம்.எல்.ஏ ஹாஸ்டலில் இருக்கும்போதுதான். (என்ன, லாஜிக் இடிக்குதா? நீங்க ரொம்ப லேட்டு பாஸு. முதல்ல இருந்தே அது இடிச்சுக்கிட்டுதான் இருக்கு!)


பிரமோஸ் ஏவுகணைக்கு போட்டியாக சூப்பர்சானிக் ஏவுகணை சோதனை

இந்திய-ரஷ்ய கூட்டுத் தயாரிப்பில் உருவான  பிரமோஸ் ஏவுகணைக்கு போட்டியாக சீனா சூப்பர்சானிக் ஏவுகணை சோதனையை வெற்றிகரமாக நடத்தியது.

சீனாவில் சூப்பர்சானிக் எச்டி-1 ஏவுகணை சோதனை நேற்று வெற்றிகரமாக நடந்தது. சீனாவின் குவாங்டாங் மாகாணம் குவாங்சூவில் உள்ள ஹோங்க்டா என்ற சுரங்க நிறுவனம் இந்த சோதனையை நடத்தியது. அந்நிறுவனமே தனது சொந்த செலவில் இந்த ஏவுகணையை உருவாக்கி உள்ளது.

இது இந்திய-ரஷ்ய கூட்டுத் தயாரிப்பில் உருவான  பிரமோஸ் ஏவுகணைக்கு போட்டியாக கருதப்படுகிறது. ஆனால், பிரமோஸ் ஏவுகணையை விட விலை மலிவானது என்றும் பாகிஸ்தான் மற்றும் மத்திய கிழக்கு நாடுகளுக்கு இந்த ஏவுகணை விற்கப்பட வாய்ப்பு உள்ளதாகவும் சீனாவை சேர்ந்த ராணுவ வல்லுனர் வெய் டோங்சு தெரிவித்தார்.


பசுப் பாதுகாப்பு என்ற பெயரில் மனிதக் கொலை... பிரதமர் மோடி கடும் கண்டனம்

காந்திநகர் பசு பாதுகாப்பு என்ற பெயரில் மக்களை படுகொலை செய்வதை ஏற்றுக் கொள்ள முடியாது என்று குஜராத்தில் பிரதமர் மோடி கூறியிருக்கிறார். மேலும் பசுப் பாதுகாவலர்களுக்கு கண்டனத்தையும் தெரிவித்துள்ளார். நாடு முழுவதும் மாட்டுக்கறி உண்பவர்கள் மற்றும் மாடுகளை விற்பனைக்காகக் கொண்டு செல்பவர்களை, பசுக் காவலர்கள் தாக்கும் சம்பவங்கள் தொடர்ந்து வருகின்றன. ராஜஸ்தான், குஜராத் ஆகிய மாநிலங்களில் இந்தச் சம்பவங்கள் அதிகமாக நடைபெற்று வருகின்றன. டெல்லியில் கடந்த இரு தினங்களுக்கு முன், ரயிலில் மாட்டுக்கறி எடுத்துச் சென்றதாக கூறி இஸ்லாமியச் சிறுவர்கள் மீது பசுக் காவலர்கள் கடுமையாக தாக்குதல் நடத்தினர். அதில், ஜுனைத் கான் என்ற 16 வயது சிறுவன் கத்தியால் குத்தி கொலை செய்யப்பட்டான். இந்தச் சம்பவம், நாடு முழுவதும் பெரும் அதிர்வலைகளை ஏற்படுத்தியது. இந்த விவகாரத்தில் பிரதமர் மோடி இதுவரை எந்த ஒரு கண்டனத்தையும், கருத்தையும் தெரிவிக்கவில்லை என்று எதிர்க்கட்சிகள் விமர்சனங்கள் எழுப்பி இருந்தன. இந்த நிலையில் குஜராத் மாநிலத்திற்கு இரண்டு நாள் பயணமாக சென்ற பிரதமர் மோடி, காந்தியின் சபர்மதி ஆசிரமத்தில் நடைபெற்ற நிகழ்ச்சி ஒன்றில் பேசினார். அப்போது, "பசு பாதுகாப்பு என்ற பெயரில் மக்களை படுகொலை செய்வதை ஏற்றுக் கொள்ள முடியாது. வன்முறை எதற்கும் தீர்வு ஆகாது. மகாத்மா காந் தியும் அதனை ஏற்க மாட்டார். சட்டத்தை கையில் எடுக்க தனி நபருக்கு அதிகாரம் இல்லை.காந்தியையும், வினோபாவையும் விஞ்சிய பசு பாது காவலர் கள் யாரும் இல்லை. காந்தியின் பூமியின் பசுவின் பெயரில் வன்முறைகள் நடப்பதை ஒருபோதும் அனுமதிக்க முடியாது" என்று கூறினார்.


அழகியுடன் சுற்றியதால் மீன்வளத்துறை அமைச்சர் பதவி அம்பேல்...

நார்வேயை சேர்ந்த வலதுசாரியை மீன்வளத்துறை அமைச்சராக இருந்தவர் பெர் சாண்ட்பெர்க். பஹரே லெட்னஸ் என்னும் 28 வயது மாடலான இவரு டன் கடந்த ஜூலை மாதம் ஈரானுக்கு சுற்றுலா சென்றுள்ளார். இவர்கள் ரகசியமாக சென்ற இந்த சுற்றுலா சமூக வலைதளத்தில் வைரலாக பரவியது. எந்த ஒரு பாதுகாப்பும் இன்றி இப்படி ரகசியமாக ஒரு அமைச்சர் செல்வது நலத்திற்கு இல்லை என்று கடுமையாக விமர்சனத்திற்கு ஆளானார்.

இந்நிலையில், பெர் சாண்ட்பெர்க் அவருடைய கட்சி பதவியையும், மீன்வளத்துறை அமைச்சர் பதவியையும் ராஜினாமா செய்துவிட்டார். இதுகுறித்து அக்கட்சியின் தலைவர் தெரிவிக்கையில், இது ஒரு நல்ல காரியம்தான்" என்றுள்ளார்.


உசைன் போல்ட்டையே திணற விடுவேன்

மேற்கிந்திய தீவின் நட்சத்திர கிரிக்கெட் வீரர் கிறிஸ் கெய்ல், 100 மீட்டர் ஓட்டப்பந்தயத்தில் மின்னல் மனிதன் உசைன் போல்ட்டை வெல்வேன் என குறிப்பட்டுள்ளார். டில்லியில் ஒரு தனியார் தொலைக்காட்சிக்கு அளித்த பேட்டியின் போதே அவர் இவ்வாறு கூறியுள்ளார். அவர் கூறியதாவது, உசைன் போல்ட்டிற்கும் தனக்கும் 100 மீட்டர் ஓட்டப்பந் தயம் வைத்தால், தான் 9.57 வினாடிகளில் பந்தய தூரத்தை கடந்து போல்ட்டை வீழ்த்துவேன் என குறிப்பிட்டுள்ளார். 100 மீட்டர் ஓட்டப்பந்தயத்தில் கடந்த 2009ஆம் ஆண்டு உசைன் போல்ட் 9.59 வினாடியில் பந்தய தூரத்தை கடந்து உலக சாதனை படைத்தார் என்பது குறிப்பிடத்தக்கது.


பாஜகவுடன் கூட்டும் இல்லை ஆதரவும் இல்லை- முதல்வர் பளிச்

சென்னை: பாஜகவுடன் கூட்டணியும் இல்லை, ஆதரவும் இல்லை என முதல்வர் எடப்பாடி பழனிச்சாமி தெரிவித்தார். சட்டசபையில் பட்ஜெட் மீதான விவாதம் நடக்கிறது. இன்றைய தினம் திமுக எம்எல்ஏ பிச்சாண்டி காவிரி விவகாரம் குறித்து கேள்வி எழுப்பினார். அப்போது அவர் சிறிய கதையை சொல்லினார். அந்த கதையின் சாராம்சம் என்னவென்றால், பாஜகவுடன் நட்பாக உள்ள அதிமுக அரசால் காவிரி விவகாரத்தில் தீர்வு காண முடியவில்லை என்றார்.

திமுக உறுப்பினரின் இந்த கேள்விக்கு முதல்வர் எடப்பாடி பழனிச்சாமி கூறுகையில் திமுக உறுப்பினர் கூறிய கதை திமுகவுக்குத்தான் பொருந்தும். காவிரி விவகாரத்தில் பாஜகவுடன் அதிமுக கூட்டணியும் இல்லை ஆதரவும் இல்லை. அப்படி இல்லாத நிலையிலும் காவிரிக்காக அதிமுக நடவடிக்கை களை எடுத்துக் கொண்டுதான் வருகிறது. ஆனால் மத்தியில் ஆட்சியில் இருந்த பாஜகவுடன் திமுக கூட்டணியில் இருந்தபோதிலும் காவிரி தொடர்பாக நடவடிக்கை எடுத்ததில்லை என்றார்.

ஜெயலலிதா மறைந்தவுடன் எடப்பாடி தலைமையிலான அரசு அமைந்ததிலிருந்து ஆட்சியை காப்பாற்றிக் கொள்ள பாஜகவுடன் நட்புடன் இருந்து வருவதாக பரவலாக குற்றச்சாட்டு இருந்தது. தமிழகத்தில் பாஜக செயல்படுத்தும் திட்டங்களுக்கு பொதுமக்கள் எதிர்ப்பு தெரிவித்தாலும் அதை கண்டுகொள்ளாமல் கண்மூடித்தனமாக பாஜகவை அதிமுக ஆதரித்து வருவதாகவும் புகார் நிலவுகிறது. இந்நிலையில் முதல்வர் பேரவையில் பாஜகவுடன் கூட்டணியும் இல்லை ஆதரவும் இல்லை என்ற கருத்து முக்கியத்துவம் வாய்ந்ததாக கருதப்படுகிறது.


14 நாட்களுக்குப் பிறகு குகையிலிருந்து மாணவர்கள் மீட்பு.

சியாங் ராய்,

வெள்ளமேறிய குகைக்குள் கடந்த இரண்டு வாரங்களாக சிக்கிக்கொண்டிருந்த, தாய்லாந்து மாணவர் கால்பந்து குழுவைச் சேர்ந்த 12 பேரில் நேற்று இரவு அறுவர்  பாதுகாப்புடன் மீட்கப்பட்டனர்.அந்த 12 மாணவர்களுடன் அவர்களின் பயிற்றுநர்களையும் மீட்பதற்கு நேற்று காலை 10 மணிக்கு முக்குளிப்பு வல்லுநர்கள் தாம் லுவாங் குகைக்குள் நுழைந்தனர். இம்மாணவர்கள் கடந்த ஜூன் 23-ஆம் தேதி முதல் இக்குகைக்குள் சிக்கி வந்துள்ளனர்.

Read More: Malaysia Nanban Tamil Daily on 9.7.2018


2018ஆம் ஆண்டின் சர்வதேச சிறந்த நடிகராக விஜய் தேர்வு.

லண்டன்,

மெர்சல் படத்திற்காக 2018ஆம் ஆண்டின் சர்வதேச சிறந்த நடிகராக விஜய் தேர்வு செய்யப்பட்டுள்ளதாக லண்டனை சேர்ந்த ஐஏஆர்ஏ அமைப்பு அறி வித்துள்ளது.  ஸ்ரீ தேனாண்டாள் பிலிம்ஸ் நிறுவனத்தின் 100ஆவது படம் ‘மெர்சல்’. அட்லி இயக் கத்தில், விஜய் நடிப்பில் வெளியான இந்த படம் பல்வேறு சர்ச்சைகளுக்கு மத்தியில் உலகம் முழுக்க வெளியானது.

Read More: Malaysia Nanban Tamil Daily on 24.9.2018


தலைவர் பதவியிலிருந்து விலக மாட்டேன்!'- அமித் ஷா அதிரடி

சீக்கிரமே மாநிலங்களவை எம்.பி-யாக தேர்ந்தெடுக்கப்படவுள்ள பா.ஜ.க-வின் தேசியத் தலைவர் அமித் ஷா, 'என்னவானாலும் கட்சியின் தேசியத் தலை வர் பதவியிலிருந்து விலகமாட்டேன்' என்று திட்டவட்டமாகத் தெரிவித்துள்ளார். அமித் ஷா, கடந்த நாடாளுமன்றத் தேர்தலில் நாட்டின் பெரிய மாநிலமான உ.பி-யில், பா.ஜ.க அபார வெற்றியைப் பெற மூளையாகச் செயல்பட்டவர். பா.ஜ.க ஆட்சி அமைத்தப் பின்னர், கட்சியின் அகில இந்தியத் தலைவராகத் தேர்ந்தெடுக்கப்பட்டார். பிரதமர் மோடியும் அமித் ஷாவும் நெருங்கிய நண் பர்கள். தேசியத் தலைவராக பல மாநிலங்களில் கட்சி வெற்றிபெற, வியூகங்களை வகுத்தவர். தற்போது, குஜராத் மாநிலத்தில் மூன்று மாநிலங்களவை உறுப்பினர்களின் பதவிக்காலம் நிறைவடைகிறது. அதில், ஏற்கெனவே அங்கிருந்து தேர்ந் தெடுக்கப்பட்ட மத்திய அமைச்சர் ஸ்மிரிதி இரானி மீண்டும் தேர்ந்தெடுக்கப்பட உள்ளார். கூடுதலாக, அமித் ஷா-வும் மாநிலங்களவை எம்.பி-யாக மனுத் தாக்கல் செய்துள்ளார். குஜராத்தில் பா.ஜ.க-வுக்கு பெரும்பான்மை இருப்பதால் அமித் ஷா கண்டிப்பாக தேர்ந்தெடுக்கப்படுவார் என்று தெரிகிறது. மேலும், அவர் எம்.பி-யாக பொறுப்பேற்றப் பிறகு பாதுகாப்புத்துறை அவருக்கு ஒதுக்கப்படலாம்என்றும் கூறப்படுகிறது.


கறுப்பு கும்பலைச் சேர்ந்த ஐவர் கைது! கோத்தா கினபாலு போலீஸ் அதிரடி

கொள்ளை போதைப் பொருள் குற்றங்களில் ஈடுபட்டு வந்த கறுப்பு கும்பலைச் சேர்ந்த ஐவரை கோத்தா கினபாலு போலீஸ்படை யினர் கைது செய்தனர்.சபாவில் இக்கறுப்பு கும்பலைச் சேர்ந்தவர்கள் கொள்ளை, கார் திருட்டு, போதைப் பொருள் விற் பனை உட்பட பல குற்றச் சம் பவங்களில் ஈடுபட்டு வந்தனர். இக்கும்பலை முறியடிக்கும் நோக்கில் கோத்தா கினபாலு போலீஸ்படையினர் பல மாதங்களாக நடவடிக் கைகளை மேற்கொண்டு வந்தனர் என்று அதன் துணை போலீஸ்படைத் தலைவர் எம். சந்திரா கூறினார். இக்கறுப்பு கும்பலின் தலை வனை (வயது 25) போலீசார் கடந்த வெள்ளிக்கிழமை கைது செய்தனர். இதனைத் தொடர்ந்து காரில் தப்பியோட முயன்ற 37 வயதுடைய ஆடவன் ஒருவ னையும் போலீசார் கைது செய் தனர். கோத்தா மரூடூ மாவட்டத்தில் 27 வயதுடைய பாதுகாவலர் ஒருவர், துவாரான் மாவட்டத்தில் மேலும் இருவர் என போலீசார் மொத்தம் 5 பேரை கைது செய்தனர் என சந்திரா செய்தி யாளர்களிடம் கூறினார். கடந்த 2013ஆம் ஆண்டு முதல் 2015ஆம் ஆண்டு நிகழ்ந்த 11 கொள்ளைச் சம்பவங்கள், இர ண்டு சண்டை சம்பவங்கள், ஒரு கார் திருட்டு, 14 வீடுகளில் கொள் ளையடித்தது ஆகிய சம்பவங்க ளுக்காக இக்கும்பலை சேர்ந்த வர்கள் தேடப்பட்டு வந்தவர்கள் என்று அவர் குறிப்பிட்டார்.


421,706 மாணவர்கள் எஸ்.பி.எம் தேர்வை எழுதுகின்றனர்

புத்ராஜெயா,

இன்று நவம்பர் 13 ஆம் தேதி எஸ்.பி.எம். தேர்வு தொடங்குகிறது. இன்று தொடங்கி டிசம்பர் 13 ஆம் தேதி முடிவடையும். நாடு முழுவதும் 421,706 மாணவர்கள் இத்தேர்வை எழுதுகின்றனர். 3,308 தேர்வு மையங்களில் 33,361 கண்காணிப்பாளர்கள் பணிக்கு அமர்த்தப்படுவர். தேர்வு எழுதும் மாணவர்க ளில் 362,754 மாணவர்களில் அல்லது 86 விழுக்காட்டினர் அரசாங்கம் மற்றும் அரசாங்க உதவிப்பெற்ற பள்ளிகளை சேர்ந்தவர்கள்.

Read More: Malasyia Nanban Tamil Daily on 13.11.2018


செர்டாங் ஜெயாவில் திடீர் வெள்ளம்.

(ஆர்.குணா) செர்டாங் ஜெயா,

நேற்று மாலை நான்கு மணியளவில் செர்டாங் ஜெயாவில் கனத்த மழை பெய்ததன் காரணமாக வீடமைப்புப் பகுதிகள் பாதிக்கப்பட்டன. வீட்டின் வாசற்படி யில் நீர் மட்டம் உயர்ந்திருந்தது. குடியிருப்பு வாசிகள் அல்லோலப்பட்டனர். சாலை போக்குவரத்து  நிலைக்குத்தியது. எங்கும் நெரிசல் - நெருக்கடி மக்களை படாத பாடுபடுத்தியது.புத்ராஜெயா, செர்டாங், ஸ்ரீ கெம்பாங்கான் பகுதிகளுக்கு செல்ல முடியாமல் வாகனங்கள் தத்தளித்தன. இங்குள்ள மக்களின் இயல்பு வாழ்க்கை நிலை பெரும் சிரமங்களுக்கு ஆளாகியது என்றுதான் சொல்ல வேண்டும்.

Read More: Malasyia Nanban Tamil Daily on 3.4.2019


இந்துக்களின் வாக்குகளுக்காக என்னவெல்லாம் செய்கிறார் பாருங்கள்.. திருமா.வை சீண்டும் பாஜக

சென்னை:

விபூதி, மாலை.. என பக்தி பழமாக காட்சியளித்த திருமாவளவனின் போட்டோவை வைத்து தமிழக பாஜக தனது டிவிட்டர் பக்கத்தில் கார்ட்டூன் ஒன்றை வெளியிட்டு அவரை கேலி செய்துள்ளது.. இந்துக்களின் வாக்குகளுக்காகவே திருமாவளவன் இப்படி எல்லாம் செய்கிறார் என்றும் விமர்சித்துள்ளது.

சிதம்பரத்தில் விடுதலை சிறுத்தைகள் கட்சி தலைவர் திருமாவளவன் போட்டியிடுகிறார். இதற்கான வாக்கு சேகரிப்பிலும் அங்கு தீவிரமாக ஈடுபட்டு வருகிறார். அதனால் கடந்த 4 நாட்களுக்கு முன்பு சிதம்பரம் நடராஜர் கோயிலுக்குள் சென்றார். அங்கு அவருக்கு அர்ச்சகர்கள் திரூநீறு பூசிவிட்டு, மாலை அணிவித்தனர். இதையடுத்து, நெற்றியில் பூசப்பட்ட விபூதியுடனேயே திருமாவளவன் அங்கிருந்தவர்களிடம் வாக்கு சேகரித்தார்.

மற்றொரு பக்கம் "இந்துக்களுக்கு விரோதமாக செயல்படும் வகையில் கூட்டணி அமைத்துள்ளது திமுக. சனாதனத்தை வேர் அறுப்போம் என்று மாநாடு நடத்திய தொல் திருமாவளவன், இப்போது தில்லை சிதம்பரம் தீட்சிதர்களிடம் வாக்கு கேட்டு செல்லலாமா? ஓட்டுக்காக இப்படி நடந்து கொள்வதா?" என்று மற்றொரு பக்கம் கண்டனங்கள் எழுந்து வருகின்றன.

இந்நிலையில், திருமாவளவனை வைத்து பாஜக சம்பந்தமாக ஒரு கேலிச்சித்திரம் வரையப்பட்டுள்ளது. இது தொடர்பாக தமிழக பாஜக தனது டிவிட்டர் பக்கத்தில், விபூதி பூசிய திருமாவளவன் புகைப்படத்தை வைத்து கார்ட்டூன் வரைந்து கேலி செய்துள்ளது. இந்துக்களின் வாக்குகளுக்காகவே திரு மாவளவன் இவ்வாறு செய்கிறார் என்றும் அந்த பதிவில் தெரிவித்துள்ளது.

அன்று "சனாதனத்தை ஒழிக்க நாட்டில் உள்ள அனைத்து இந்து கோவில்களையும் இடித்து அகற்ற வேண்டும்" என்றும், "ஐயா இந்துக்களே! உங்க ஓட்ட எனக்கு போட்டு என்ன காப்பாத்துங்க ஐயா காப்பாத்துங்க" என்றும் கார்ட்டூனில் எழுதப்பட்டுள்ளது.


லண்டனில் 24 மாடி கட்டடத்தில் தீ விபத்து... பதற வைக்கும் காட்சிகள்!

லண்டனில் 24 அடுக்குகள்கொண்ட 'கிரென்ஃபெல் டவரில்' தீ விபத்து ஏற்பட்டுள்ளது. இதில், கட்டடம் முழுவதும் தீ பற்றி எரியும் காட்சிகள் வெளி யாகியுள்ளன. லண்டனில் மேற்குப் பகுதியில் அமைந்துள்ளது, 'கிரென்ஃபெல் டவர்'. 24 மாடிகள்கொண்ட இந்தக் கட்டடத்தில், 100-க்கும் மேலான குடும்பங்கள் வசித்துவருகின்றன. இந்தக் கட்டடம் 1947ஆம் ஆண்டு கட்டப்பட்டது. இன்று, திடீரென்று இந்தக் கட்டடத்தில் தீ விபத்து ஏற்பட்டுள்ளது. அதிகாலை ஏற்பட்ட தீ விபத்து, சிறிது நேரத்தில் கட்டடம் முழுவதும் பரவியது. கட்டடம் தீ பற்றி எரியும் காட்சிகள் வெளியாகியுள்ளன. சுமார் 200 தீயணைப்பு வீரர்கள், தீயை அணைக்கும் பணியில் ஈடுபட்டுள்ளனர். அதிகாலை நேரம் என்பதால், பலர் கட்டடத்துக்குள் சிக்கியிருக்கலாம் எனத் தகவல் வெளியாகியுள்ளது.


நெருக்குதலுக்கு அடிபணியேன்.  டான்ஸ்ரீ சுல்கிப்ளி

மலேசிய ஊழல் தடுப்பு ஆணையத்தின் (எம்.ஏ.சி.சி.) தலைமை ஆணையர் டான்ஸ்ரீ சுல்கிப்ளி அஹ்மட் சம்பந்தப்பட்டுள்ளதாகக் கூறப்படும், ஒரு திருமணமான  பெண்ணுடனான அவரின் கள்ளத் தொடர்பு குறித்த புல னாய்வுகளை கண்காணிக்கும் பொருட்டு சட்டத்துறை தலைவர் அலுவலகம் சிறப்பு பணிப்படையை உரு வாக்கியுள்ளது.

சட்டத்துறை தலைவர் டான்ஸ்ரீ முகமட் அபாண்டி அலி நேற்று இதனைத் தெரிவித்தார். அக்கள்ள உறவு தொடர்பான குற்றச்சாட்டுகளுக்காக சுல்கிப்ளி விசாரிக்கப்பட்டு வருகிறார் என்று போலீசார் இவ்வார தொடக்கத்தில் கூறியிருந்தனர்.

ஊழல் தடுப்பு ஆணையத்தின் முக்கியப் புள்ளியான அவர் தொடர்பான காணொளி ஒன்று சமூக வலைத்த ளங்களில் பதிவேற்றம் செய்யப்பட்டு மிகவும் பரபரப்பான ஒரு சூழலை ஏற்படுத்தியதைத் தொடர்ந்து அவர் மீதான விசாரணை முடுக்கி விடப்பட்டுள்ளது.

சுல்கிப்ளிக்கு எதிரான இக்குற்றச்சாட்டுகள் தொடர்பாக பொதுமக்களிடமிருந்தும் பத்திரிகையாளர்களிடமி ருந்தும் ஏராளமான கேள்விகள் தனக்கு கிடைத்திருப்பதாகவும் இதன் எவ்வளவு கடுமையானது என்பதை கவ னத்தில் கொண்டு, இது தொடர்பான விசாரணையை தீவிரமாகக் கண்காணிக்கும் பொருட்டு கடந்த அக்டோபர் 16-ஆம் தேதி பணிப்படையை தாங்கள் அமைத்திருப்பதாகவும் அபாண்டி தனது அறிக்கையில் குறிப்பிட்டார்.

Read More: Malaysia Nanban News Paper on 20.10.2017


பப்புவா நியூ கினியாவில் பயங்கர நிலநடுக்கம்... சுனாமி எச்சரிக்கை அறிவிப்பு..!

பப்புவா நியூ கினியா தீவுகளில் சக்திவாய்ந்த நிலநடுக்கம் ஏற்பட்டுள்ளது. இதனால், அங்கு சுனாமி எச்சரிக்கை விடுக்கப்பட்டுள்ளது.

தென் மேற்கு பசிபிக் நாடுகளில் ஒன்றான பப்புவா நியூ கினியாவில், இன்று அதிகாலை சக்திவாய்ந்த நிலநடுக்கம் ஏற்பட்டுள்ளது. இது, ரிக்டர் அளவு கோலில் 6.9 ஆக பதிவாகியுள்ளது. இதன் காரணமாகக் கட்டடங்கள் குலுங்கியதால், பீதியடைந்த மக்கள் சாலைகளுக்கு வந்தனர்.

இந்த நிலநடுக்கத்தினால், பசிபிக் கடல் பகுதியில் பூமிக்கடியில் சுமார் 300 கி.மீ ஆழத்தில் சுனாமி ஏற்பட வாய்ப்புள்ளதாக பசிபிக் சுனாமி எச்சரிக்கை மையம் அறிவித்துள்ளது. இந்த நிலநடுக்கத்தினால் ஏற்பட்ட சேத விவரங்கள்குறித்து இன்னும் அதிகாரபூர்வ தகவல்கள் எதுவும் வெளியிடப்படவில்லை.


விடுதலைப் புலிகளுக்கு உயிரூட்ட நினைக்கிறார் வடக்கு முதல்வர்: சரத் பொன்சேகா

இலங்கையின் வடக்கு மாகாண முதல்வர் விக்னேஸ்வரன் இனவாதக் கருத்துக்களை வெளியிட்டு, மக்களை தூண்டி விட்டு விடுதலைப் புலிகளுக்கு மீண்டும் உயிரூட்ட நினைக்கிறார், அவரைத் தண்டிப்பதற்கான உடனடி நடவடிக்கைகளை அரசு மேற்கொள்ள வேண்டும் என அமைச்சரும் பீல்ட் மார்ஷலுமான முன்னாள் இராணுவத் தளபதி சரத் பொன்சேகா கூறியுள்ளார். கடவத்த ரன்முதுகலையில் விகாரை ஒன்றில் இடம்பெற்ற நிகழ்வில் கலந்துகொண்டு கருத்து தெரிவிக்கும்போதே இவ்வாறு கூறினார். மேலும் இராணுவ வீரர்களின் அர்ப்பணிப்பிலும், அயராத உழைப்பிலும்தான் விடுதலைப் புலிகளைத் தோற்கடித்து இன்று வடக்கு மக்கள் சுதந்திரமாக வாழ் கிறார்கள் என்பதை மறந்துவிடக்கூடாது. அதற்கு பாதகம் ஏற்படுத்தும் வகையில் எவரேனும் செயற்பட்டால் அதற்கு கடுமையான சட்ட நடவடிக்கை எடுக்க வேண்டும் என குறிப்பிட்டார். அண்மைக் காலமாக வடக்கு முதல்வரின் செயல்பாடுகள் தமிழர்கள் மத்தியில் பெரும் கவனத்தை ஈர்த்துவரும் அதேவேளை அரசாங்கத்திற்கு அச்சுறுத்தலாகவும் விளங்குகிறது. இந்த நிலை மாறவும், அதை தடுத்து நிறுத்தவும், அரசு விரைந்து நடவடிக்கைகளை எடுக்க வேண்டும் எனவும் அவர் குறிப்பிட்டதாக இலங்கையில் செய்திகள் வௌியாகின.


மஹிந்த நிராகரிப்பு! கோத்தபாயவுக்கு பரிந்துரை!

கூட்டு எதிர்க்கட்சி உறுப்பினர் குழுவினால் ஏற்படுத்தப்படவுள்ள புதிய அரசியல் நடவடிக்கைக்கு யார் தலைமை தாங்குவது என்பது தொடர்பில் இன்னும் முரண்பாடு நிலவி வருகிறது. புதிய அரசியல் கட்சியின் தலைவர் பதவியை முன்னாள் ஜனாதிபதி மஹிந்த ராஜபக்சவுக்கு வழங்காமல், முன்னாள் பாதுகாப்பு செயலாளர் கோத்தபாய ராஜபக்சவுக்கு வழங்குவது குறித்து அவதானம் செலுத்தப்பட்டுள்ளதாக தகவல் வெளியாகியுள்ளது. தற்போது வரையில் கூட்டு எதிர்க்கட்சி உருவாக்கவுள்ள புதிய அரசியல் அமைப்புக்கான நடவடிக்கைகளில் பெரும்பாலானவை நிறைவு செய்யப்பட்டுள்ளது. எனினும் ஜனாதிபதி மைத்திரிபால சிறிசேன இந்த வருட இறுதியில் மேற்கொள்ளவுள்ள தீர்மானம் குறித்து அவதானத்துடன் இருந்து புதிய கட்சி மற்றும் தலைமைத்துவத்தை வெளியிடுவதற்கு அவர்கள் கலந்துரையாடல் மேற்கொண்டுள்ளனர். அதற்கமைய ஜனாதிபதியினால் எதிர்வரும் காலங்களில் முன்னாள் ஜனாதிபதி மஹிந்த ராஜபக்ச தரப்பிற்கு அழைப்பு மேற்கொள்ளப்படுமா என காத்திருக்க வேண்டும். அவ்வாறு இல்லாமல் ஜனாதிபதி நடிப்பினை மாத்திரம் மேற்கொண்டிருந்தால் மஹிந்த ராஜபக்ச அதற்கமைய பதில் வழங்க வேண்டும் எனவும் அவர்களுக்குள் கலந்துரையாடப்பட்டுள்ளதாக தகவல் வெளியாகியுள்ளது. இதேவேளை, முன்னாள் பொருளாதார அபிவிருத்தி அமைச்சர் பசில் ராஜபக்ச புதிய கட்சியின் அமைப்பு நடவடிக்கைகளை மேற்கொள்கின்ற நிலையில் தற்போது வரையில் மாவட்ட அமைப்பாளர்கள், தொகுதி அமைப்பாளர்கள், மற்றும் தேர்தல் தொகுதி பிரதிநிதிகளை ஆகியோரை நியமித்துள்ளார்.


பிச்சைக்காரர்களை துடைத் தொழிக்கும் நடவடிக்கையின் போது அதிர்ச்சி

ஜார்ஜ்டவுன் பிச்சைக்காரர்களை துடைத் தொழிக்கும் நடவடிக்கையின் போது மேற்கொள்ளப்பட்ட சோதனையின்போது பிச்சைக்காரர் ஒருவரின் கையில் ரொக்கம் 8 ஆயிரம் வெள்ளியும், வங்கி சேமிப்பில் 40 ஆயிரம் வெள்ளி இருப்பதையும் அறிந்து பினாங்கு சமூக நல இலாகா அதிகாரிகள் அதிர்ச்சிக்குள்ளாகினர். மேலும் ஜார்ஜ்டவுன் பகுதியில் ஒரு சொந்த வீடு ஒன்று அவருக்கு இருப்பதாகவும் அறியப்படுகிறது. நேற்று கொம்தார் கட்டட வளாகத்தில் சமூக நல இலாகா அதிகாரிகளின் நடவடிக்கையில் சிக்கிய அந்த பெண் பிச்சைக் காரரிடமிருந்து இந்த உண் மைகள் வெளியானது.


இந்தியர்களின் வாழ்க்கைத் தரம் உயர்த்தப்படும்.

ஷா ஆலம்,

சிலாங்கூர் மாநிலத் தில் உள்ள இந்தியர் களின் வாழ்க்கைத் தரம் உயர்த்தப்படும் என்ற உறுதிமொழியுடன் வெ.312 கோடி மதிப் புள்ள 2018ஆம் ஆண் டுக்கான மாநில பட்ஜெட்டை  அறிவித்த சிலாங் கூர் மந்திரிபுசார் டத்தோஸ்ரீ அஸ்மின் அலி, இது முழுக்க முழுக்க மக்களுக்கான நல்வாழ்வு பட்ஜெட் என்று வர்ணித்தார். 2017 பட்ஜெட்டிற்காக ஒதுக் கப்பட்ட வெ.345 கோடி தொகை யுடன் ஒப்பிடுகையில் 2018ஆம் ஆண்டுக்கான பட்ஜெட் 10 விழுக்காடு குறைவாகும்.

இந்த தொகையில் வெ.166 கோடி மேம்பாட்டிற்காக ஒதுக்கப்  பட்டிருக்கிறது. முந்தைய ஆண்டோடு ஒப்பிடுகையில் இது ஒரு விழுக்காடு அதிகமாகும்.

3 மாத போனஸ்

வாழ்க்கைச் செலவினங்கள்  அதிகரித்துவிட்ட நிலையில் 2018ஆம் ஆண்டு பல்வேறு சவால்கள்  காத்திருக்கும் பட்சத் தில் அரசு ஊழியர்களுக்கு வழங்கப்பட்ட 2 மாத போனஸ் தொகை 3 மாதங்களாக அதிகரிக்கப்படுகிறது என்றார் அஸ்மின்.

மாநில மேம்பாட்டிற்கு  கடுமையாக பாடுபட்டு வரும் மாநில அரசு ஊழியர்களின் சேவைக்கு பாராட்டு தெரிவிக்கும் அதே வேளையில் ஒன்று கூடும் வகையில் இந்த மூன்று மாத போனஸ் அறிவிக்கப்படுவதாக அவர் சொன்னார். இதன் வழி மாநிலத்தில் உள்ள கிட்டத்தட்ட 50 ஆயிரம் அரசு ஊழியர்கள் மூன்று மாத போனஸ் தொகையை பெறுவர்.

இந்த போனஸ் தொகையை 6,725 சமய ஆசிரியர்கள், 78 சீன புதிய கிராமத் தலைவர்கள், 48 இந்திய சமுதாயத் தலைவர்களும் பெறுவர்.

Read More: Malaysia nanban News paper on 4.11.2017


என் காதலியை கொலை பண்ணிட்டேன் சார்!

நாகை மாவட்டம், பூம்புகார் காவல் நிலையத்தில் இன்று (22.04.2017) அதிகாலையில் ரத்தம் தெறித்த உடையோடு ஒருவர், ‘நான் என் காதலியை கொலை பண்ணிட்டேன் சார்’ என்று சொன்னபோது, அதிர்ச்சியில் உறைந்தனர் காவலர்கள். என்ன நடந்தது? :பூம்புகார் மீனவ கிராமத்தைச் சேர்ந்த செல்வராஜ் என்பவரின் மகன் மதன்ராஜ் (22). இவர், புதுக்கோட்டை மாவட்டம் ஜெகதாப் பட்டினத்தில் தங்கி படித்தபோது, அங்கு கோபாலகிருஷ்ணன் என்பவரின் மகள் துர்காவை பள்ளி பருவதிலேயே காதலித்திருக்கிறார். தற்போது, சென்னை கும்மிடிப்பூண்டியில் உள்ள தனியார் கல்லூரியில் பொறியியல் முதலாம் ஆண்டு படித்துவந்தார் துர்கா. பத்தாம் வகுப்புடன் படிப்பை நிறுத்தி விட்டு, கடல் தொழில் செய்துவந்தபோதிலும் துர்கா உடனான காதலை தொடர்ந்திருக்கிறார் மதன்ராஜ். இருவரும் வெவ்வேறு சமூகத்தை சேர்ந்த வர்கள். இன்று அதிகாலையில் ரத்தம் தெறித்த உடையோடு பூம்புகார் காவல் நிலையத்துக்கு வந்த மதன்ராஜ், ‘நான் என் காதலியை கொலை பண்ணிட்டேன் சார்’ என்று கூறியுள்ளார். இதைகேட்டு போலீஸார் அதிர்ச்சியடைந்தனர். இதையடுத்து, மதன்ராஜை கைது செய்து காவல்துறையினர் விசாரணை நடத்தினர். அப்போது, மதன்ராஜ் அளித்த வாக்குமூலத்தில், “கல்லூரி சென்றவுடன் துர்கா ஃபேஸ்புக், வாட்ஸ்அப் என ஆண் நண்பர்களுடன் பேசுவதையும், என்னைவிட்டு மெல்லமெல்ல விலகுவதையும் என்னால் தாங்க முடியவில்லை.இந்நிலையில், வாரவிடுமுறைக்காக சென்னையிலிருந்து பேருந்தில் ஜெகதாப்பட்டினம் சென்றுகொண்டிருந்த துர்காவை, செல் போனில் தொடர்புகொண்டு, மயிலாடுதுறை பேருந்துநியைலத்தில் இறங்கு, 10 நிமிடம் பேசிவிட்டு அடுத்த பஸ்சில் ஏற்றிவிடுகிறேன் என்று ஆசையாய் பேசினேன். என் பேச்சை நம்பி மயிலாடுதுறையில் நேற்றிரவு 12 மணிக்கு இறங்கிய துர்காவை டூவீலரில் ஏற்றி பூம்புகார் கடற்கரைக்கு அழைத்துச்சென்றேன். என்னத்தவிர வேறு யார்க்கிட்டேயும் பழகக்கூடாது. செல்போனில் செய்தி பகிரக்கூடாது. படித்து முடித்ததும் என்னைத்தான் கல்யாணம் செய்து கொள்ளணும், என்றெல்லாம் கண்டிசன் போட்டேன். நான் சொல்ற எல்லாத்துக்கும் எதிர்ப்பாவே பதில் சொன்னா. ஆத்திரம்வந்து, வெறித்தனமா கல் லால மூணுதடவ தலைய நசுக்கியே கொன்றேன். ரொம்ப நேரம் இறந்துபோன உடம்ப வெறிச்சிப் பார்த்துக்கிட்டே இருந்தேன். என் கோபம் தனிஞ்சப் பிறகுதான் நான் ஒரு கொலைபண்ணிட்டேனு புரிஞ்சது. நேரா உங்ககிட்டே வந்துட்டேன்” என்று கூறியுள்ளார்.


உத்தம வில்லன் கடன் - திருப்பதி பிரதர்ஸுக்கு புதுப்படம் நடித்துத்

உத்தம வில்லன் படம் "திருப்பதி பிரதர்ஸுக்கு" கடும் நிதி நெருக்கடியை ஏற்படுத்தியது. மே 1 வெளியாவதாக இருந்த படம், 27 மணிநேர பேச்சுவார்த்தைக்குப் பிறகு ஒருவழியாக மே 2 மதியம் வெளியானது. இன்றுவரை படம் பிரச்சனையுடனே ஓடிக் கொண்டிருக்கிறது? நகரங்களில் படத்தின் வசூல் பரவாயில்லை. ஆனால், பி, சி சென்டர்களில் வசூல் மிகவும் குறைவாகவே உள்ளது. திருப்பதி பிரதர்ஸ் நஷ்டத்தை சந்திக்கும் என்று "நிபுணர்கள் கருத்துத் தெரிவித்துள்ளனர்.


சொஸ்மா  ரத்து. நாட்டிற்கு பெரும் அச்சுறுத்தல்

கோலாலம்பூர்,

2012 ஆம் ஆண்டு பாதுகாப்புக் குற்றங்கள் (சிறப்பு  நடவடிக்கைகள்) சட்டத்தை (சொஸ்மா)  ரத்து செய்யும் செயல் சமூக ஊடகங்கள் மூலமான இன, சமய சினமூட்டலுக்கு கூடுதல் வாய்ப்பளிக்கும் என எதிர்க்கட்சித் தலைவர் டத்தோ ஸ்ரீ டாக்டர் அகமட் ஜாஹிட் ஹமிடி கூறியுள்ளார்.

Read More: Malaysia Nanban Tamil Daily on 25.7.2018


கால்பந்து வீரர்கள் பயணித்த பேருந்தை குறிவைத்து குண்டு வெடிப்பு தாக்குதல்

ஜேர்மனியில் கால்பந்து வீரர்கள் பயணித்த பேருந்திற்கு அருகே மூன்று குண்டுகள் வெடித்துள்ள சம்பவம் பரபரப்பை ஏற்படுத்தியுள்ளது. Borussia Dortmund அணி வீரர்கள் பயணித்த பேருந்திற்கு அருகேயே குண்டுகள் வெடித்துள்ளது. இதில் காயமடைந்த Marc Bartra என்ற வீரர் மருத்துவமனைக்கு கொண்டு செல்லப்பட்டுள்ளார். மாலை Westfalenstadion மைதானத்தில் நடைபெறவிருந்த சாம்பியன்ஸ் லீக் கால் இறுதியில் Borussia Dortmund அணி, Monaco அணியுடன் மோதவிருந்தது. இந்நிலையில், Borussia Dortmund வீரர்கள் பயணித்த பேருந்து Höchsten பகுதிக்கு அருகே சென்றுக் கொண்டிருந்து போது குண்டுகள் வெடித்ததாக தகவல்கள் வெளியாகியுள்ளது. இதில், பேருந்தின் ஜன்னல் கண்ணாடி தகர்ந்ததாக கூறப்படுகிறது. எனினும், வீரர்கள் அனைவரும் பாதுகாப்பாக உள்ளதை கிளப் உறுதி செய்துள்ளது. இதனையடுத்து, இரு அணிகளுக்கும் இடையேயான போட்டி ஒத்தி வைக்கப்பட்டுள்ளது. சம்பவம் குறித்து Dortmund பொலிசார் தீவிர விசாரணை மேற்கொண்டு வருகின்றனர்.


அரசியல்வாதிகளுக்கு இனிமேல் தூதர் பதவி கிடையாது

புத்ராஜெயா,

அரசியல்வாதிகள் இனிமேல் தூதர்களாக நியமிக்கப்பட அனுமதிக்கப்பட மாட்டாது என்று பிரதமர் துன் டாக்டர் மகாதீர் முகமட் நேற்று கூறினார். வெளி யுறவு அமைச்சால் இந்த விவகாரம் மீது முன்மொழியப்பட்ட ஓர் ஆலோசனைக்கு அரசாங்கம் சம்மதம் தெரிவித்திருப்பதாக அவர் குறிப்பிட்டார். தூதர் களாக அரசியல் நியமனங்கள் எதுவும் இருக்கக் கூடாது என அமைச்சு கேட்டுக் கொண்டிருக்கிறது. நாங்கள் இனிமேல் இம்மாதிரியான நியமனங்களை அனுமதிக்க மாட்டோம்.

Read More: Malaysia Nanban Tamil Daily on 22.9.2018


மோடியின் காவித் தொண்டர்கள் தயாராக உள்ளோம்: மு.க.ஸ்டாலினுக்கு எச்.ராஜா பதிலடி!

திமுக தலைவராக மு.க.ஸ்டாலின் போட்டியின்றி தேர்வானார் என பொதுக்குழு கூட்டத்தில் பொதுச்செயலாளர் க.அன்பழகன் அறிவித்தார். இதைத்தொடர்ந்து பொதுக்கூட்டத்தில் பேசிய திமுக தலைவர் மு.க.ஸ்டாலின், தமிழகத்தை திருடர்களிடம் இருந்து மீட்பதுதான் நமது முதல் கடமையாக இருக்க வேண்டும். திமுக தொண்டர்களின் ஒத்துழைப்புடன் மோடி அரசை அகற்றுவோம். இந்தியா முழுவதும் காவி நிறம் பூச நினைக்கும் மோடி அரசுக்கு பாடம் புகட்டுவோம் என அவர் சூளரை ஏற்றார்.

இந்நிலையில் பாஜக தேசியசெயலாளர் எச்.ராஜா தனது டிவிட்டரில்,திமுக தலைவராக பொறுப்பேற்றுள்ள ஸ்டாலின் அவர்களுக்கு வாழ்த்துக்கள். சவாலை ஏற்க்க மோடியின் காவித் தொண்டர்கள் தயாராகவே உள்ளோம். களம் காண்போம் என்றார்.
இதேபோல் மேலும் ஒரு பதிவில், காவிகளின் சக்தியை காட்ட 2.9.18 வள்ளுவர் கோட்டத்தில் நடைபெற உள்ள போராட்டத்தில் கலந்து கொள்ள திரண்டு வாருங்கள் என்றும் அவர் கூறியுள்ளார்.


அமைச்சர்களின் செயல்திறன்: திருப்தி இல்லை. துன் மகாதீர் வருத்தம்

பெட்டாலிங் ஜெயா,

புதிய அரசாங்கத்தில் பொறுப்புகளை ஏற்றுள்ள தமது அமைச்சர்களின் செயலாக்கம் குறித்து பிரதமர் துன் டாக்டர் மகாதீர் முகமட் அதிருப்தி தெரி வித்துள்ளார். எனக்கு மனநிறைவு ஏற்படவில்லை. சாத்தியமானால், பிறப்பிக்கப்பட்ட உத்தரவுகள் நேற்றே நிறைவேற்றப்பட்டிருக்க வேண்டும், இன்று அல்ல என்பதை மகாதீர் திட்டவட்டமாகக் கூறினார்.

Read More:Malaysia Nanban Tamil Daily on 8.9.2018


சிறுமியை 28 நாட்கள் வைத்து கூட்டு பாலியல் பலாத்காரம்...படுகாயமடைந்த சிறுமி....

ஒடிஷா மாநிலம் புவனேஷ்வரிலுள்ள கரோஹஸ்த்ரா ஆற்றுப்பகுதியில் கடந்த ஞாயிற்றுகிழமை அன்று ஒரு சிறுமி பலத்த காயங்களுடன் மீட்கப்பட்டார். படுகாயங்களுடன் மீட்கப்பட்ட சிறுமியை அக்கம்பக்கத்தினர் மருத்துவமனையில் அனுமதித்தனர்.அப்போதுதான் தெரியவந்துள்ளது அச்சிறுமி கடுமையாக கூட்டு பாலியல் பலாத்காரம் செய்யப்பட்டுள்ளார்.

இதனை தொடர்ந்து அச்சிறுமியிடம் காவலர்கள் நடத்திய விசாரணையில், சுமார் 28 நாட்களுக்கு முன்பு அச்சிறுமி கடத்தப்பட்டிருப்பதாக தெரி வித்துள்ள னர். தினமும் அந்த சிறுமியை காட்டுமிராண்டித்தனமாக பாலியல் பலாத்காரம் செய்திருப்பது தெரியவந்துள்ளது. விசாரணையில் சிறுமி கடத்தப்பட்ட நாள் அன்று அவரது உறவினர் ஒருவர்  வீட்டிலிருந்து அவரை அழைத்து சென்றதாக தெரியவந்துள்ளது.

இந்நிலையில், குற்றம்சாட்டப்பட்ட சிறுமியின் உறவினர் உள்பட இச்சம்பவத்தில் ஈடுபட்ட பிறரையும் காவல்துறையினர் தேடி வருகின்றனர்.


நான் எனது எல்லைக்குள் நிற்கிறேன்

‘பிரேமம்’ படத்தின் மூலம் பிரபலமாகி தற்போது சூர்யா, தனுஷுடன் நடித்து வரும் சாய் பல்லவி, எல்லா விதமான வேடங்களுக்கும் நான் பொருந்த மாட்டேன், எனது எல்லைக்குள் நின்று நடித்து வருகிறேன் என்று கூறியிருக்கிறார். ‘பிரேமம்’ படத்தில் நடித்து பிரபலமானவர் சாய்பல்லவி. தமிழ் தெலுங்கில் தற்போது ‘மும்மரமாக நடித்து வருகிறார்.

இந்த நிலையில் சாய்பல்லவி அளித்த பேட்டியில், “சினிமாவில் எந்த நடிகையையும் நான் போட்டியாக நினைக்கவில்லை. என்னுடைய பலம், பலவீனம் என்ன என்பது எனக்குத் தெரியும். எல்லா விதமான வேடங்களுக்கும் நான் பொருந்தமாட்டேன். எனவே, எனது எல்லைக்குள் நின்று நடித்து வருகிறேன்” என்றார்.